Έξοδος κινδύνου: July 2009\nΠολίτης του κόσμου δηλώνει ο εικονιζόμενος Ζλάταν Ιμπραΐμοβιτς, κείμενο με την υπογραφή του οποίου φιλοξένησε η ιταλική ηλεκτρονική εφημερίδα «Smemoranda» λίγο προτού ο Σουηδός εγκαταλείψει το Μιλάνο και την Ιντερ για να μετακομίσει στη Βαρκελώνη και στην Μπαρτσελόνα.\n«Εγώ είμαι Βορράς, Νότος, Δύση και Ανατολή. Εγώ είμαι ο Ζλάταν Ιμπραΐμοβιτς. Εγώ είμαι Βορράς επειδή γεννήθηκα στο Μάλμε και θέλω να με θεωρούν Σουηδό. Λατρεύω την πόλη όπου γεννήθηκα και στην οποία ζουν οι καλύτεροί μου φίλοι.\nΕγώ είμαι Νότος, επειδή ο χαρακτήρας μου είναι εκρηκτικός. Αγαπάω τις δυνατές συγκινήσεις, μου αρέσει να αγωνίζομαι στα γήπεδα όπου οι οπαδοί είναι εναντίον μου. Δεν αισθάνομαι κανέναν φόβο. Εγώ είμαι Δύση, επειδή αγαπάω τις Ηνωμένες Πολιτείες, όπου λατρεύω να ξεκουράζομαι με την οικογένειά μου. Μου αρέσει η αγγλική, ως καθολική γλώσσα επικοινωνίας.\nΕγώ είμαι Ανατολή, επειδή από εκεί είναι οι ρίζες της οικογένειάς μου. Ο πατέρας μου είναι Βόσνιος και η μητέρα μου από την Κροατία. Μου αρέσει πάντοτε να μιλάω στις δικές τους μητρικές γλώσσες». [ΤΟ ΒΗΜΑ, Σάββατο 25 Ιουλίου 2009]\nPosted by Times News at 8:21 AM No comments:\nLabels: Ιμπραΐμοβιτς Ζλάταν\nΠοιον "εθνάρχη" - για τον "πατριάρχη" της Δεξιάς μιλάνε\nΕπειδή με βρίσκει απολύτως σύμφωνο το παρακάτω κείμενο του φίλου Logoplokou, το αναδημοσιεύω. Ό,τι και να γράψει κανείς για τον αλήστου μνήμης "εθνάρχη" τους θα είναι λίγο. Διαβάστε:\nΤΗΣ ΔΕΞΙΑΣ... ΚΑΙ ΜΟΝΟ !...\nΗ παραχάραξη της ιστορίας ήταν ανέκαθεν από τ΄ αγαπημένα σπορ της Δεξιάς και των ανθρώπων της και οι σημερινοί εκφραστές της, δεν ήταν, φυσικά, δυνατόν να λοξοδρομήσουν. Ταυτίζουν την αποκατάσταση της Δημοκρατίας τον Ιούλη του 1974, με το θείο Καραμανλή και – μη έχοντας κάτι άλλο για να προκαλέσει τη μάζωξή τους – τον γιορτάζουν στο ΄Ιδρυμά του.\nΕπειδή, κάποτε, οι δεξιοί, δέχονταν αγόγγυστα, τον αρχηγό τους, ως «αυτοκράτορα», με τον ίδιο να τους θεωρεί και να τους αντιμετωπίζει, σαν πρόβατα, βάζοντας και επιβάλλοντας, ως έμβλημα του κόμματος, τη …φωτογραφία του, (οποία μετριοφροσύνη…), οι απόγονοί του, ανιψιού συμπεριλαμβανομένου, νομίζουν πως μπορούν να αποπειραθούν την ίδια μεταχείριση στον ψευτοεθνάρχη κι από ολόκληρο τον ελληνικό λαό.\nΕίναι νυχτωμένοι μακριά, όπως σ΄ όλα τα ζητήματα και βαυκαλίζονται για μια ακόμα φορά, πως έχουν κάτι άξιο λόγου να επιδείξουν, για να δικαιολογήσουν την ιστορική και τη σημερινή παρουσία τους. Ο εκλεκτός τους δεν συγκεντρώνει κανένα εχέγγυο, που να τον καταγράφει ως υπερκομματικό και γενικής αποδοχής πολιτικό ηγέτη.\n-΄Ηρθε στο, τότε, πολιτικό προσκήνιο, με την αξία του; Όχι βέβαια: το παλάτι τον επέλεξε και τον επέβαλε…\n-΄Ενωσε τους έλληνες; Ναι αφήνοντας στην κύρια Ελλάδα τους δεξιούς και εξορίζοντας τους υπόλοιπους στα ξερονήσια…\n- Εμπλούτισε τη δημοκρατία; Αμέ! Με τη μέθοδο της βίας και της νοθείας και δίνοντας δικαίωμα ψήφου ακόμα και στα… δέντρα!...\n-΄Ηταν ντόμπρος και αναλάμβανε τις ευθύνες του; Σίγουρα, λακίζοντας, όταν έχασε, για το Παρίσι, ως κύριος… Τριανταφυλλίδης!...\nΟι του, δεξιόστροφου, συναφιού, ξαναπιπιλάνε την καραμέλα της συμβολής του στην αποκατάσταση της Δημοκρατίας μετά τη Χούντα και επαναλαμβάνουν τις γνωστές παπαριές… Ο λαός όμως έζησε, θυμάται, γνωρίζει, πως και πάλι, τότε, επιβολή του κυρίου έγινε, προκειμένου να λειτουργήσει ως ανάχωμα στις εξελίξεις, που διαφαίνονταν και έρχονταν φυσιολογικές… Για μια ακόμα φορά, θρονιάστηκε, φρεσκοπαρφουρισμένος στη θέση των μπαρουτοκαπνισμένων αγωνιστών κατά της δικτατορίας! Οσο για την νομιμοποίηση του ΚΚΕ, ε, ας πάνε και οι κουκουέδες στη γιορτή…\nΤέλος, το ξεφτισμένο, από τις επαναλήψεις, show με την ένταξη της χώρας στην τότε ΕΟΚ, έχει ξεσκεπαστεί και δεν συγκινεί πλέον: το να προστρέχεις στον αρχιμαφιόζο, για να ζητήσεις προστασία από τον νταβατζή της γειτονιάς, δεν είναι δα και επαναστατική πράξη! Κάνοντας, μάλιστα, τεμενάδες και υποκύψεις, όταν έχεις ξεχάσει (;) να φορέσεις, ακόμα και το βρακί σου!... ΄Ηταν τυχαίο, πως μετά απ΄ αυτή την ιστορική – για τους δεξιούς – επιλογή, ο ελληνικός λαός τον σούταρε;...\nΟ μεγάλος Ανδρέας Παπανδρέου ήταν εκείνος, που με την ιστορική και παροιμιώδη κίνησή του, αποκαθήλωσε τον… εθνάρχη και τον έβαλε στη θέση του: στην ηγεσία της Δεξιάς… Και μόνο!...\nPosted by Times News at 10:58 PM 1 comment:\nLabels: Δεξιά, Καραμανλής Κωνσταντίνος\nΗ Νέα Δημοκρατία και ο Καραμανλής δεν σώζονται με ψευδαισθήσεις!\nΒρίσκομαι σε διακοπές και είναι δυσχερής η ενασχόληση με το διαδίκτυο. Εν πάση περιπτώσει, παρακολουθώ τις πολιτικές εξελίξεις και κοντεύω να τρελαθώ με τις αιτιάσεις της Νέας Δημοκρατίας και των μέσων ενημέρωσης επειδή βρέθηκαν δυο συνταγματολόγοι που είχαν στενότατη σχέση με το ΠΑΣΟΚ και το κατακρίνουν για τη στάση του, όπως λένε, στο θέμα του Προέδρου της Δημοκρατίας. Χεστήκαμε και η βάρκα γέρνει γι' αυτά που λένε οι δυο καθηγητές. Εδώ η χώρα πάει κατά διαόλου με την πολιτική που ακολουθεί η Νέα Δημοκρατία κι αυτοί ένιωσαν να θίγονται επειδή το ΠΑΣΟΚ ζητεί... εκλογές!\nΣτα πέντε χρόνια της Δεξιάς στην κυβερνητική εξουσία, η Ελλάδα έχει ξεχαρβαλωθεί, οι θεσμοί έχουν ποδοπατηθεί, τα οικονομικά σκάνδαλα των ανθρώπων της Ν.Δ., των στελεχών της, των άμεσων συνεργατών του πρωθυπουργού, των υπουργών, έχουν κυριολεκτικά στραπατσάρει την εικόνα της χώρας μας. Αλλά και η οικονομική πολιτική που ακολουθείται, έχει κάνει τους φτωχούς φτωχότερους και τους πλούσιους πλουσιότερους! Η ανεργία, η ακρίβεια, η συρρίκνωση της αγοραστικής δύναμης των πολιτών, η ανασφάλεια, η εγκληματικότητα, είναι προβλήματα που καθημερινά βασανίζουν τους πολίτες κι έχουν βάλει δυναμίτες στα θεμέλια της ελληνικής κοινωνίας.\nΚι εμφανίζονται -πέρα από τους πολιτικούς αντιπάλους του ΠΑΣΟΚ- και κάποιοι αναλυτές και αρθρογράφοι να λένε ότι "το ΠΑΣΟΚ εμφανίζεται να χάνει την αξιοπιστία του, παίζοντας με τους θεσμούς για ψηφοθηρικούς σκοπούς" [Ξένια Kουναλάκη, Η Καθημερινή, 22/07/09]. Προφανώς έχουν τυφλωθεί κι έχουν κουφαθεί. Αλλιώς δεν εξηγείται το γεγονός ότι ένας πολιτικός οργανισμός που βρίσκεται εν εγρηγόρσει, και αναφέρομαι στο ΠΑΣΟΚ, ζητεί το αυτονόητο: ΕΚΛΟΓΕΣ, για να βγει η χώρα από το τέλμα, για να ξεφύγει από την αδράνεια, για ν' απαλλαγεί από τους απατεώνες και τους κλέφτες, για ν' αρχίσει να λειτουργούν η δικαιοσύνη, οι νόμοι, ν' αρχίσει επιτέλους να ελπίζει αυτός ο λαός ότι δεν είναι όλα μαύτρα κι άραχλα.\nΔεν με απασχολεί, λοιπόν, αν διαφωνεί με τις πολιτικές επιλογές του ΠΑΣΟΚ ο κύριος Δημήτρης Τσάτσος. Είναι δικαίωμά του. Αλλά θα πρέπει να βλέπει ότι η χώρα δεν μπορεί να προχωρήσει άλλο μνε την παρούσα ελεεινή και τρισάθλια κυβέρνηση, με έναν πρωθυπουργό κυριολεκτικά ανίκανο που κάτω από τη δική του σκέπη και με τη δική του ανοχή συνέβησαν σημεία και τέρατα στη χώρα τα τελευταία πέντε χρόνια. Δεν άκουσε για τα δομημένα ομόλογα, για τις τηλεφωνικές υποκλοπές, για τους Πακιστανούς, για την αυθαιρεσία των αστυνομικών οργάνων με τα βασανιστήρια στα αστυνομικά τμήματα [τι λέει εδώ το Σύνταγμα;], για τη λεηλασία των ασφαλιστικών ταμείων, δεν άκουσε για το μέγα σκάνδαλο του Βατοπεδίου, δεν άκουσε ή δεν διάβασε για τις παρανομίες των υπουργών και άλλων συνεργατών του Καραμανλή; Πού ακούστηκε να αποχωρεί η κυβερνητική πλειοψηφία από τη Βουλή;\nΟ κύριος Τσάτσος δεν ακούστηκε να λέει κάτι εκείνη την περίοδο. Θα μας τρελάνει ο κύριος Τσάτσος; Όλα ήσαν σύμφωνα με το Σύνταγμα; Και ξαφνικά θεώρησε ότι παραβιάζεται [sic] το Σύνταγμα επειδή το ΠΑΣΟΚ ζητεί εκλογές! Αλλιώς τον γνωρίζαμε τον κύριο Τσάτσο και τον εκτιμούσαμε. Αλλά τώρα, φαίνεται ότι διαφωνεί με το ΠΑΣΟΚ. Κι έχει κάθε δικαίωμα να διαφωνεί. Αλλά κάνει λάθος να επενδύει τη διαφωνία του με αιτιάσεις περί παραβιάσεως του καταστατικού χάρτη της χώρας από την αξιωματική αντιπολίτευση, η οποία πιστεύει ότι για να βγει η χώρα αποό το αδιέξοδο πρέπει να γίνουν εκλογές το ταχύτερο!\nΌσο για τη Νέα Δημοκρατία, είναι κατάπτυστη, διότι έχει την εντύπωση ότι με την παρέμβαση των Τσάτσου και Κασιμάτη θα σωθεί από τον κατήφορο. Η αλήθεια είναι πως οι δύο συνταγματολόγοι της προσέφεραν "άλλοθι". Αλλά είναι τόσο τραγική η κατάσταση στη χώρα, που δεν υπάρχουν πλέον δικαιολογίες για όσους κάνουν τα στραβά μάτια. Δεν με απασχολούν οι σαχλαμάρες που εκστομίζει ο κυβερνητικός εκπρόσωπος Ευάγγελος Αντώναρος. Αν ήταν σοβαρός ο άνθρωπος θα κοιταζόταν στον καθρέφτη!!! Από την άλλη έχουμε τον Καραμανλή να "δραστηριοποιείται" καλοκαιριάτικα σε διάφορες τηλεοπτικού χαρακτήρα εξορμήσεις για να δείξει ότι βρίσκεται σε εγρήγορση! Διαβάζω στο κύριο άρθρο του "Έθνους":\nΜΕΧΡΙ πρότινος η προτίμησή του στρεφόταν στα διάφορα υπουργεία. Τις τελευταίες μέρες δείχνει να έχει διευρύνει το «ενδιαφέρον» του και σε άλλους χώρους. Πρώτα τους πιλότους των πυροσβεστικών στη βάση της Πολεμικής Αεροπορίας στην Ελευσίνα, μετά το ΙΚΑ. Προφανώς κανένας στο επικοινωνιακό επιτελείο του δεν έχει φροντίσει να τον ενημερώσει ότι οι αμετροεπείς υποσχέσεις για λήψη μέτρων δεν έχουν θετικό αποτέλεσμα, όταν γίνονται σε χώρους και για υπηρεσίες, που έχουν βρεθεί ακόμη και στα πρόθυρα της κατάρρευσης εξαιτίας της ασυνέπειας, της αδιαφορίας και της ανικανότητες του ίδιου και της κυβέρνησής του.\nΘΕΛΕΙ να λησμονεί ο Κ. Καραμανλής πως όχι μόνο έχει κυβερνητικό παρελθόν, αλλά συμβαίνει να είναι και εξαιρετικά επιβαρημένο στους τομείς και τις δραστηριότητες, οι οποίες συνδέονται με την καθημερινότητα των πολιτών και τις στοιχειώδεις υπηρεσίες που οφείλει να τους παρέχει το κράτος. Γι αυτό, άλλωστε, και οι υποσχέσεις τις οποίες απλόχερα μοιράζει δεν έχουν την αποτελεσματικότητα που θα ήθελε.\nΜΠΟΡΕΙ ο ίδιος να ελπίζει το αντίθετο, αλλά η πρακτική του ούτε πρωτότυπη είναι, ούτε και ιδιαίτερα πειστική. Χρησιμοποιείται συστηματικά από όποιους διατηρούν την ψευδαίσθηση ότι θα καταφέρουν να πείσουν την κοινή γνώμη ότι στον έκτο χρόνο της πρωθυπουργίας τους άρχισαν ξαφνικά ν ανακαλύπτουν τα όσα θα έπρεπε να είχαν κάνει και σπεύδουν να υποσχεθούν ότι ήρθε η στιγμή να τα κάνουν.\nPosted by Times News at 6:57 AM 1 comment:\nLabels: Καραμανλής Κώστας, Νέα Δημοκρατία, ΠΑΣΟΚ, Συνταγματολόγοι, Τσάτσος Δημήτρης\nΟ Δήμος Αγίας Βαρβάρας τίμησε τον Ιάκωβο Καμπανέλλη\nΟ Ιάκωβος Καμπανέλλης ενώ ευχαριστεί τον Λάμπρο Μίχο, κάνοντας ιδιαίτερη μνεία στη ριζική μεταμόρφωση που έχει συντελεστεί στην πόλη και θερμή αναφορά στη λαμπρή πορεία της Ανώτερης Σχολής Δραματικής Τέχνης του Δήμου\nΜε μεγάλη επιτυχία πραγματοποιήθηκε η μουσική εκδήλωση που διοργάνωσε ο Δήμος Αγίας Βαρβάρας την Τετάρτη 15 Ιουλίου στη Ρωμαϊκή Αγορά, προς τιμήν του μεγάλου συγγραφέα και ακαδημαϊκού Ιάκωβου Καμπανέλλη, στο πλαίσιο του εορτασμού των 60 χρόνων από την ίδρυση του Δήμου.\nΤο μεγάλο δημιουργό τίμησε με την παρουσία του πλήθος κόσμου και πολιτικοί εκ των οποίων η Βάσω Παπανδρέου και η Μαριλίζα Ξενογιαννακοπούλου, άνθρωποι των γραμμάτων, της αυτοδιοίκησης, της επικοινωνίας.\nΣτην κατάμεστη Ρωμαϊκή Αγορά πολίτες και πολιτικοί τραγούδησαν τους στίχους του Ιάκωβου Καμπανέλλη σε μουσική των Μίκη Θεοδωράκη, Μάνου Χατζιδάκι, Σταύρου Ξαρχάκου, Νίκου Μαμαγκάκη, Γιώργου Δεσποτίδη. Οι ερμηνείες από τους Λυδία Αγγελοπούλου, Κώστα Θωμαΐδη, Κώστα Μακεδόνα, Σταμάτη Μπερή, Θεοδοσία Στίγκα, ήταν μοναδικές και αξέχαστες για όσους παρευρέθησαν στην εκδήλωση, ταξιδεύοντάς τους σε άλλες μουσικές εποχές.\nΣτη μουσική διαδρομή στο χρόνο συμμετείχαν επίσης η Βίκυ Στυλιανού, ερμηνεύοντας τραγούδια στο πιάνο, η Συμφωνική Ορχήστρα του Δήμου Αθηναίων υπό τη διεύθυνση του Ελευθέριου Κακλάνη, ενώ αποσπάσματα από τα έργα του Ιάκωβου Καμπανέλλη απέδωσαν οι ηθοποιοί Δημήτρης Παπαγιάννης, Σοφοκλής Πέππας, Σοφία Γασπαρινάτου, Άρτεμις Κολοκυθά καθώς και σπουδαστές της Ανώτερης Σχολής Δραματικής Τέχνης του Δήμου σε σκηνοθετική επιμέλεια Γιάννη Παπαγιάννη.\nΟ Δήμαρχος της πόλης Λάμπρος Σπ. Μίχος κλείνοντας την εκδήλωση, και αφού ευχαρίστησε όλους τους συμμετέχοντες, μίλησε με θερμά λόγια για το έργο και την πορεία του Ιάκωβου Καμπανέλλη. Ο Δήμαρχος έκανε ιδιαίτερη αναφορά στους δεσμούς του μεγάλου δημιουργού με την πόλη αλλά και στη συμβολή του στη δημιουργία της πρώτης δημοτικής Ανώτερης Σχολής Δραματικής Τέχνης.\nΕπίσης αναφέρθηκε στην ιερότητα του χώρου της Ρωμαϊκής Αγοράς, συνδέοντάς τον με το έργο του Ιάκωβου Καμπανέλλη, και εξηγώντας με αυτόν τον τρόπο το λόγο της επιλογής του συγκεκριμένου χώρου για την εκδήλωση και όχι κάποιου άλλου στο Δήμο Αγίας Βαρβάρας.\nΟ Ιάκωβος Καμπανέλλης, λαμβάνοντας το λόγο αμέσως μετά το Δήμαρχο, τον ευχαρίστησε και έκανε ιδιαίτερη μνεία στη ριζική μεταμόρφωση που έχει συντελεστεί στην πόλη και θερμή αναφορά στη λαμπρή πορεία της Ανώτερης Σχολής Δραματικής Τέχνης του Δήμου την οποία συνεχίζει, ως δάσκαλος, να υπηρετεί.\nPosted by Times News at 6:02 AM No comments:\nLabels: Καμπανέλλης Ιάκωβος, Μίχος Λάμπρος\nPosted by Times News at 5:56 AM No comments:\nΟ δήμαρχος Αθηναίων ξαναμίλησε και είπε ότι πρέπει να γίνει συγκυβέρνηση Ν'εας Δημοκρατίας και ΠΑΣΟΚ! Το έχει πει και στο παρελθόν... Και μάλιστα διαφαινόταν ο διακής πόθος του να γίνει... πρωθυπουργός! Ποιος; Ο Νικήτας Κακλαμάνης! Θου, κύριε, φυλακήν τω στόματί μου... Εδώ είναι Βαλκάνια. Αρκετά!\nΤι θέλει να πει ο Νικήτας; Ότι πρέπει να εφαρμοστεί σκληρή οικονομική πολιτική και καλό είναι να αναλάβουν ευθύνες και τα δυο μεγάλα κόμματα. Ας γελάσουμε. Καταρχήν ο κύριος Κακλαμάνης θα πρέπει να βάλει τέλος στην ενασχόλησή του με ζητήματα της κεντρικής πολιτικής σκηνής και να κοιτάξει να ξεβρωμίσει την Αθήνα. Δεν έχει καταλάβει ότι όταν σηκώνουν τα μανίκια, αμέσως παίρνουν τη σκούπα και καθαρίζουν τις βρωμιές; Αλλά δεν είναι μόνον τα σκουπίδια. Είναι και η μετατροπή της πόλης μας σε ένα απέραντο μπουρδέλο. Δεν αναγνωρίζω αυτή την πόλη. Το λάθος τους, οι πολίτες που ψήφισαν τον Κακλαμάνη, θα το καταλάβουν κάποια στιγμή. Ο νυν δήμαρχος δεν θα μπορούσε να νιώσει τους δημότες, δεν υπήρχε περίπτωση να καταλάβει τι σημαίνει γειτονιά, τι σημαίνει να χάνεις το ζωτικό σου χώρο...\nΤώρα νομίζει ότι με διάφορα τερτίπια, επικοινωνιακού χαρακτήρα θα ξανακερδίσει χαμένους ψηφοφόρους. Όμως η γενικότερη πολιτική κατάσταση θα συμπαρασύρει και τα όνειρα του Νικήτα για δεύτερη τετραετία. Το κόμμα του είναι υπεύθυνο για τις αθλιότητες που συμβαίνουν στην ελληνική κοινωνία,. για την κακή κατάσταση της οικονομίας, για την ακρίβεια, την ανεργία, τα δεκάδες σκάνδαλα... Προσφάτως έβλεπα στην "Ελληνοφρένεια" ένα βίντεο που έδειχνε τον Νικήτα να ουρλιάζει σαν καρακάξα: "Ζήτω ο Καραμανλής, ζήτω η Νέα Δημοκρατία..."\nPosted by Times News at 1:24 PM No comments:\nLabels: Κακλαμάνης Νικήτας\nΝατάσα, για μας η ζωή αρχίζει κάθε πρωί! Γι' αυτούς κάθε πρωί αρχίζει το βασανιστήριο...\nΑυτό που συνέβη με τη Νατάσα Θωμά είναι πρωτοφανές στα δημοσιογραφικά χρονικά, αλλά είναι αποδεικτικό της φασιστικής νοοτροπίας της κρατικής τηλεόρασης [ΕΡΤ], του προέδρου της φυσικά, του κυρίου Παναγόπουλου, και επιπλέον απηχεί την ολοκληρωτική πολιτική της κυβέρνησης που θέλει να ελέγξει τα μέσα ενημέρωσης. Όχι δηλαδή ότι περιμέναμε την αυθαίρετη, αντιδημοκρατική και παράνομη απόλυση της Νατάσας για να καταλάβουμε ότι αυτοί οι άνθρωποι που κυβερνούν και κουλαντρίζουν και την ΕΡΤ έχουν όσιο και ιερό!\nΛέει η Νατάσα στην επιστολή-καταγγελία που έστειλε στην ΕΔΗΕΑ ότι σε μια χωρίς προηγούμενο απόφαση, η διοίκηση της ΕΡΤ, προχώρησε, παράτυπα παράνομα αλλά και με πολιτική στόχευση, στην καταγγελία της σύμβασης αορίστου χρόνου που είχε με τη δημόσια ραδιοτηλεόραση. Εκεί εργαζόταν τα τελευταία 15 χρόνια ενώ για σχεδόν μια δεκαετία «κάλυπτα» το ρεπορτάζ της Βουλής.\nΗ πρωτοφανής στα χρονικά της ΕΡΤ «απόλυση» μου -την περίοδο που η ΕΣΗΕΑ ήταν ακέφαλη λόγων εκλογών!- χωρίς μάλιστα αποζημίωση, μου εστάλη στο σπίτι με δικαστικό κλητήρα!!!\nΔιαβάστε την επιστολή της για να φρίξετε για όσα συμβαίνουν στο σάπιο βασίλειο της ΕΡΤ:\nΤο πλήρες κείμενο της «Επιστολής – Καταγγελίας» προς το ΔΣ της ΕΣΗΕΑ, με κοινοποίηση στην ΠΟΕΣΥ, είναι το εξής:\nΣας καλώ να πάρετε ξεκάθαρη και σαφή θέση, αν μπορεί δημοσιογράφος να διώκεται πολιτικά από την κρατική ΕΡΤ Α.Ε. και να απολύεται με συνοπτικές διαδικασίες, με επίκληση ανύπαρκτου νόμου και μάλιστα με ερμηνείες κατά το δοκούν.\nΣε μια χωρίς προηγούμενο απόφαση, η διοίκηση της ΕΡΤ, προχώρησε, παράτυπα παράνομα αλλά και με πολιτική στόχευση, στην καταγγελία της σύμβασης αορίστου χρόνου που είχα με τη δημόσια ραδιοτηλεόραση. Εκεί εργαζόμουν τα τελευταία 15 χρόνια ενώ για σχεδόν μια δεκαετία «κάλυπτα» το ρεπορτάζ της Βουλής.\nΣας καταγράφω τα ακριβή γεγονότα για να βγάλετε τα συμπεράσματα σας.\nΉταν ακριβώς αμέσως μετά το αιφνιδιαστικό κλείσιμο της Βουλής και τις έντονες διαμαρτυρίες μου για τη μη μετάδοση της είδησης από το κεντρικό δελτίο των 9μμ της ΝΕΤ, καθώς όπως εξηγούσα, ήταν μείζονα πολιτική είδηση, που δεν έπρεπε να αποσιωπηθεί.\nΗ διοίκηση της ΕΡΤ παραβιάζοντας όλους τους κανόνες νομικής και ηθικής τάξης προχώρησε και μάλιστα με συνοπτικές διαδικασίες στην καταγγελία της σύμβασης, χωρίς να μπει ούτε καν στο κόπο να διενεργήσει ΕΔΕ ή προκαταρκτική εξέταση, και να με καλέσει εγγράφως, ως είχε υποχρέωση να πράξει, να παρουσιαστώ ενώπιον της.\nΕν γνώσει της, ότι παρανομεί και παρατυπεί – παραβίασε ακόμα και τα προσωπικά μου δεδομένα- δεν θέλησε να παρουσιαστώ ενώπιον της προκειμένου να μην υπάρχουν καταγεγραμμένα και τα δικά μου επιχειρήματα στα πρακτικά, για τους αβάσιμους ισχυρισμούς της περί δύο παράλληλων αορίστων συμβάσεων σε ΕΡΤ ΑΕ και ΑΠΕ-ΜΠΕ ΑΕ.\nΟ πολιτικός προϊστάμενος της ΕΡΤ και υπουργός Εσωτερικών Προκόπης Παυλόπουλος όταν αρχικά ενημερώθηκε, έδειξε να αιφνιδιάζεται, παραδέχτηκε δε ότι ήταν κατάφωρη αδικία και δεσμεύτηκε να λύσει το θέμα. Κάτι όμως που δεν έγινε μέχρι σήμερα καθώς η νομική σύμβουλος της ΕΡΤ κ.Αθηνά Μπαλωμένου -πίσω από την οποία κρύβονται αυτοί που έδωσαν την εντολή- δεν θέλησε να ανακαλέσει αμέσως, την παράτυπη και παράνομη καταγγελία παρά και τις σχετικές επισημάνσεις του δικηγόρου στον οποίο ανέθεσα την υπόθεση.\nΑξίζει να σημειωθεί ότι είναι η ίδια η δικηγόρος που ισχυριζόταν στο δικαστήριο ότι οι συμβασιούχοι της ΕΡΤ-που δικαιώθηκαν τελικά- δεν καλύπτουν πάγιες και διαρκείς ανάγκες και ότι μια φορά το μήνα κάνουν ρεπορτάζ προκαλώντας την έντονη αντίδραση τους.\nΠιστεύω ακράδαντα, ότι η απόφαση των «ιθυνόντων» ήταν ειλημμένη καθώς είχαν δείξει την ενόχληση τους και στο παρελθόν με άλλα ρεπορτάζ μου από τη Βουλή.\nΠεριορίστηκαν, σκοπίμως, μόνο σε δύο τηλεφωνικές «τρομοκρατικές ενοχλήσεις» που έγιναν από τον Διευθυντή Ενημέρωσης Γ Λαμπράκο. Δεν είναι βεβαίως συμπτωματική η χρονική συγκυρία της απόλυσης μου.\n- Η πρώτη τηλεφωνική «τρομοκράτηση» έγινε αμέσως μετά την τυπική λήξη (31/12/2008) της άδειας παράλληλης απασχόλησης που είχα για το ΑΠΕ ΜΠΕ ΑΕ. Η απειλή ήταν η μη ανανέωση της άδειας. Μάλιστα ο κ Λαμπράκος μου δήλωνε έκπληκτος παραδεχόταν ότι ήταν απόλυτα νόμιμη η παράλληλη απασχόληση μου στο ΑΠΕ-ΜΠΕ ΑΕ, δεδομένου ότι το ΔΣ της ΕΡΤ μου έδινε μέχρι τότε τη σχετική έγκριση. Επιπλέον μου συνέστησε να δω ποιος με έχει στοχοποιήσει!!!\nΕπισημαίνω ότι είχε προηγηθεί βεβαίως το ρεπορτάζ μου σε «ζωντανή σύνδεση» στα δελτία 6 μμ και 9 μμ της ΝΕΤ σχετικά με την αποχώρηση της ΝΔ από την ψηφοφορία για την υπόθεση του Βατοπεδίου. Κάνοντας όπως πάντα, με επαγγελματική ευσυνειδησία και αντικειμενικότητα το ρεπορτάζ μου είχα σημειώσει ότι δεν υπάρχει προηγούμενο στα μεταπολιτευτικά κοινοβουλευτικά χρονικά να αποχωρεί από κοινοβουλευτική διαδικασία η κυβερνητική πλειοψηφία.\nΟρισμένα μπλογκς είχαν γράψει τότε - ίσως κακώς-, εγκωμιαστικά σχόλια με αναφορές όπως «μπράβο στη Νατάσα Θωμά που τόλμησε στο κρατικό μαγαζάκι να το πει» «μπράβο στο θάρρος της που δεν φοβάται μην την κυνηγήσουν». Περιττό να πω ότι δεν είχα την παραμικρή διάθεση αντίστασης ή πολιτικοποίησης του θέματος. Κατέγραψα μόνο την ειδησεογραφία, όπως είχα επαγγελματική υποχρέωση και η δεοντολογία μου επέβαλλε.\n- Η δεύτερη και τελευταία «εκτελεστική» πράξη έγινε μετά την απόφαση της κυβέρνησης να κλείσει την Ολομέλεια της Βουλής και μετά την «μάχη» που έδωσα να παίξει η είδηση στο δελτίο των 9 μμ με την Μαρία Χούκλη, εξηγώντας γιατί ήταν αιφνιδιαστική απόφαση και τονίζοντας σε όλους τους τόνους ότι ήταν «μείζον πολιτικό ζήτημα». Μια είδηση για την οποία ενημέρωσα τηλεφωνικά δέκα λεπτά πριν ξεκινήσει το βραδινό κεντρικό δελτίο της ΝΕΤ και που δεν έπαιξε ποτέ.\nΠαρά την επιμονή μου και τις συνεχείς τηλεφωνικές μου παρακλήσεις να παίξει η είδηση με όλες μάλιστα τις πιθανές επιπτώσεις που έχει μια τέτοια απόφαση σε ότι αφορά όλες τις εκκρεμούσες υποθέσεις για παραγραφή τυχόν ποινικών αδικημάτων υπουργών η απάντηση που έπαιρνα ήταν ότι «κυβερνητικοί κύκλοι λένε ότι είναι σύνηθες φαινόμενο να κλείνει η Βουλή ενόψει εκλογών». «Το κύκλωμα λέει ότι είναι σύνηθες φαινόμενο και έχει γίνει και στο παρελθόν ενόψει εκλογών» ήταν η απάντηση που πήρα. «Δεν ξέρω ποιο κύκλωμα βραχυκυκλώνει μια τέτοια μείζονα πολιτική είδηση αλλά καθόλου σύνηθες φαινόμενο δεν είναι», αντέτεινα αναλύοντας μάλιστα τι έγινε όλες τις προηγούμενες φορές από την μεταπολίτευση και μετά.\nΟφείλω βεβαίως, να ομολογήσω ότι ο προϊστάμενος του πολιτικού ρεπορτάζ Πρόδρομος Παπαηλιόπουλος συμφωνούσε με τη δική μου άποψη ότι έπρεπε να μεταδοθεί η είδηση διότι αφορούσε μείζον πολιτικό ζήτημα. Παραδέχτηκε ωστόσο, ότι δεν μπορούσε να κάνει τίποτα άλλο και ότι κάποια στιγμή θα αναγκαστούν να την παίξουν.\nΜετά το έκτακτο δελτίο του «ΜΕΓΑ» στις 9΄45 ο δημοσιογράφος και παρουσιαστής ειδήσεων Αντώνης Αλοφογιώργος μου ζήτησε να πω το ρεπορτάζ μου στο δικό του δελτίο ειδήσεων στη δορυφορική τηλεόραση. Παρά τις εξηγήσεις που του έδωσα ότι η «ΝΕΤ» δεν θέλησε να παίξει την είδηση επέμεινε να μην την αποκρύψουμε και να πούμε την αλήθεια.\nΈτσι και έγινε. Είπαμε τα γεγονότα όπως ακριβώς συνέβησαν και με τις πολιτικές επιπτώσεις που είχαν αυτά. Καθώς τα ιδιωτικά κανάλια είχαν βγάλει στον αέρα την είδηση με τις αντιδράσεις όλων των κομμάτων της αντιπολίτευσης μου ζητήθηκε να βγω στο δελτίο στις 11 μμ της ΕΤ1 να ξεκινήσω από τους κυβερνητικούς κύκλους που μιλάνε για σύνηθες φαινόμενο, να μην αναφέρω αιφνιδιαστικό κλείσιμο και να αρκεστώ στην καταγραφή των αντιδράσεων της αντιπολίτευσης. Επειδή δεν υπήρχαν χρονικά περιθώρια να αντιδράσω καθώς όπως μου ειπώθηκε δεν υπήρχε κανένας άλλος δημοσιογράφος να πει το ρεπορτάζ με το κίνδυνο ούτε στις 11 μμ να παίξει η είδηση ανέλαβα το ρόλο αυτό.\nΑμέσως μετά διαμαρτυρήθηκα έντονα στον κ Λαμπράκο για το ότι απεκρύβη η είδηση, αλλά και για το γεγονός ότι δεν μπορεί ένας κοινοβουλευτικός συντάκτης να καταργείται στο κεντρικό δελτίο των 9 και να καλείται μετά να κάνει τη δουλειά άλλων αφού ούτε κυβέρνηση κάλυπτα ούτε κόμματα της αντιπολίτευσης.\nΝα σημειωθεί ότι στη τηλεφωνική συνομιλία μου με τον κ Λαμπράκο υπήρξαν περίεργες ερωτήσεις του τύπου «ποια μπορεί να είναι κατά τη γνώμη μου η σκοπιμότητα της κυβέρνησης για το κλείσιμο της Βουλής καθώς καμία υπόθεση δεν εκκρεμεί στη δικαιοσύνη που μπορεί να διαπιστώσει ποινικά αδικήματα υπουργών που θα παραγραφούν». Βεβαίως επανέλαβα τα ακριβή δεδομένα και τις επιπτώσεις τους με την επισήμανση ότι «δεν ξέρω ποια ακριβώς είναι η σκοπιμότητα ξέρω πολύ καλά ότι υπάρχει σκοπιμότητα».\nΜετά από αυτό το συμβάν και χωρίς να προηγηθεί καμία ΕΔΕ, μου ήρθε με δικαστικό κλητήρα η απόλυση μου!!! Με το πρόσχημα, για την πρωτοφανή αυτή ενέργεια, ότι είχα παράλληλη απασχόληση και στο ΑΠΕ-ΜΠΕ ΑΕ με σύμβαση αορίστου χρόνου. Κάτι που δεν αναφέρεται πουθενά και σε κανένα νόμο!\nΜάλιστα, δεκάδες συνάδελφοι στην ΕΡΤ τους οποίους γνωρίζει το ίδιο το ΔΣ της εταιρίας, (κάποιοι δεν μπαίνουν στο κόπο να κάνουν και την σχετική αίτηση για παράλληλη απασχόληση) εργάζονται είτε σε Δημοτικούς Ραδιοφωνικούς Σταθμούς π.χ. Αθήνα 9,84 είτε στη Βουλή είτε σε γραφεία τύπου.\nΝα σημειωθεί εξάλλου, ότι δεν είχα ποτέ αποκλειστική σύμβαση, ούτε και μου είχε ζητηθεί ποτέ, και αμειβόμουν με τα χαμηλότερα προβλεπόμενα στη σύμβαση ενώ το σύνολο των αποδοχών μου υπολείπονται κατά πολύ από τις «παχυλές αποκλειστικές» άλλων συναδέλφων. Το έωλο επιχείρημα της Διοίκησης της ΕΡΤ καταρρίπτεται, καθώς όχι μόνον δεν ήταν άγνωστο σε αυτή, αλλά, αντιθέτως, επί 15 χρόνια, είτε αρχικά με σύμβαση έργου είτε αργότερα με ορισμένου και στη συνέχεια αορίστου χρόνου, υπέβαλα κάθε χρόνο και εγκρινόταν από το ΔΣ της ΕΡΤ η αίτηση μου για άδεια παράλληλης απασχόλησης. Την σχετική αίτηση υποβάλλουν όσοι εργάζονται σε «μη ανταγωνιστικές επιχειρήσεις.\nΤο εξίσου πρωτοφανές είναι ότι στο εξώδικό της η διοίκηση της ΕΡΤ, αποσιωπά πλήρως το γεγονός, ότι είχα άδεια παράλληλης μέχρι τέλη του 2008, ενώ παρακάμπτει εντελώς το σχετικό άρθρο 19 του ιδρυτικού για την ΕΡΤ νόμου 1730/1987, και παραπέμπει σε άλλες άσχετες διατάξεις. Ο ίδιος μάλιστα ο πρόεδρος της ΕΡΤ σε γραπτή απάντηση του στη Βουλή σε σχετική ερώτηση που είχε καταθέσει ο πρώην πρόεδρος της Βουλής Απόστολος Κακλαμάνης, είχε κάνει επίκληση της σχετικής διάταξης της ΕΡΤ που επιτρέπει στους δημοσιογράφους της αλλά και στους υπαλλήλους της, να ασκούν παράλληλη απασχόληση μετά από άδεια του ΔΣ και απέφυγε έτσι να να καταθέσει τα στοιχεία που του είχαν ζητηθεί.\nΗ καταφανής αυτή παρανομία και ειδικότερα η παραπομπή στο άρθρο 15 του ίδιου νόμου, που αν ίσχυε θα έπρεπε να φύγουν από την ΕΡΤ εκατοντάδες άνθρωποι (δημοσιογράφοι και λοιπό προσωπικό που είτε με άδεια είτε χωρίς άδεια εργάζονται και αλλού), αλλά και ο χρόνος που επελέγη (τις μέρες που η ΕΣΗΕΑ ήταν λόγω εκλογών «ακέφαλη») καθώς και άλλα γεγονότα που είχαν προηγηθεί, ενισχύει βάσιμα τις υποψίες μου για στοχευμένη απόλυση.\nΈχω ήδη προσφύγει στη Δικαιοσύνη για να βρω το δίκαιο μου και έχω την πεποίθηση ότι θα το βρω. Αλλά το ερώτημα που τίθεται είναι ποιος αλήθεια θα πληρώσει για την βάναυση και κατάφωρη παραβίαση της μέχρι σήμερα άψογης, ευσυνείδητης και σοβαρής επαγγελματικής και προσωπικής μου οντότητας; Και βεβαίως η σημερινή Διοίκηση της ΕΡΤ ΑΕ δεν θα πληρώσει από τη τσέπη της ούτε ένα ευρώ για την παράνομη και καταχρηστική απόλυση μου.\nΚαι μια προσωπική εξομολόγηση.\nΕίναι αλήθεια, ότι στην αρχή δεν το κρύβω, τρομοκρατήθηκα. Σκέφτηκα πως, αν σε μια δημόσια επιχείρηση, όπως η ΕΡΤ που είναι κρατική και ελέγχεται, υποτίθεται, επιτρέπεται να συμπεριφέρονται οι εκάστοτε διοικούντες με τέτοια αθλιότητα, ωμότητα και προκλητικότητα, παραβιάζοντας εργασιακά δικαιώματα και κάθε έννοια λογικής, διερωτήθηκα, πως αλήθεια μπορεί να συμπεριφερθεί σε έναν ανίδεο, ανυπεράσπιστο συνάδελφο που δεν έχει ούτε τα μέσα ούτε τον τρόπο να αντιδράσει όπως εγώ; Αλλά και ποια μπορεί να είναι η αντιμετώπιση σε μια ιδιωτική η επιχείρηση; Και με ποιο τρόπο μπορεί να αντιδράσει και να επιστρέψει τη λάσπη που του εκτοξεύουν και μάλιστα αποπροσανατολιστικά;\nΜεγάλωσα με τη δημοσιογραφία. Δεν έχω μάθει άλλη δουλειά. Η δημοσιογραφική μου πορεία όλα αυτά τα χρόνια ήταν με ΑΞΙΟΠΡΕΠΕΙΑ, ευσυνειδησία, αντικειμενικότητα, πολλές φορές με υπερβάλλοντα ζήλο και σε βάρος της οικογένειας μου. Και ξαφνικά όλα αυτά βρέθηκαν στον αέρα με λάσπη.\nTο μόνο που επιθυμώ και επιδιώκω είναι να επιστρέψω πίσω την «αθλιότητα» τους. Και να καθαρίσω το μέτωπο μου από την «μουντζούρα» που μου ρίξανε. Τίποτα άλλο. Άλλωστε άλλοι συνάδελφοι μου είναι σε πολύ - πολύ χειρότερη μοίρα…\nΕυχαριστώ θερμά όλους εκείνους τους συναδέλφους που μου έδωσαν το χέρι τους...\nPosted by Times News at 12:17 PM No comments:\nLabels: Απολύσεις, ΕΡΤ, Θωμά Νατάσα\nΠροκήρυξη του 7ου Πανελλήνιου διαγωνιστικού Φεστιβάλ σύνθεσης Μουσικής Δωματίου\nΈγραψα στον τίτλο του "ποστ" για τον φίλο μου Θωμά Μπακαλάκο! Πόσο τον ζηλεύω που έχει πίστη στη μουσική, που την αγαπάει και τη λατρεύει και κάποτε οραματίστηκε ένα φεστιβάλ Μουσικής Δωματίου. Και το έκανε πράξη. Όπως διαβάσατε, ανήγγειλε το 7ο κατά σειρά φεστιβάλ. Πόσος κόπος, πόση αγωνία, πόσος ιδρώτας, τρεχάματα, χωρίς οικονομική στήριξη παρά μόνο τα αναγκαία. Ο Θωμάς είναι βέβαιος ότι παρά το γεγονός πως η μουσική δωματίου δεν έχει πολυπληθές κοινό, εντούτοις, κάποια στιγμή δεν θα αγωνιά για το φεστιβάλ που ο ίδιος πάλεψε για να ριζώσει και το κοινό θα αυξάνει. Πάντως στο 6ο φεστιβάλ που κι αυτό πραγματοποιήθηκε στο αμφιθέατρο του Ιδρύματος Θεοχαράκη, υπήρχε κοσμοσυρροή. Ήταν ένα πυκνό διήμερο που ευχαρίστησε τους πάντες. Όμως χρειάζεται χορηγούς γιατί στο τέλος ο Θωμάς θα... κοψομεσιαστεί! Δεν μπορεί να τα κάνει όλα ως ακτιβιστής. Ωστόσο, είμαι δίπλα του. Σε ό,τι χρειαστεί. Ο Θωμάς είναι καλλιτέχνης αλλά και σπουδαίος άνθρωπος. Είναι φίλος μου...\nPosted by Times News at 11:45 AM 1 comment:\nLabels: 7ο Πανελλήνιο Φεστιβάλ Μουσικής Δωματίου, Μπακαλάκος Θωμάς\nΔιαβάζω στην "Ελευθεροτυπία" το ρεπορτάζ και δεν πιστεύω στα μάτια μου. Δεν υπάρχει περίπτωση να πιστέψω ούτε μια στο εκατομμύριο. Διότι και στην περίπτωση που δίνονταν χρήματα στο ΠΑΣΟΚ με τον τρόπο του Τσουκάτου, πάλι θα πρέπει να κρεμαστεί ο άλλοτε κομματικός δερβέναγας. «Μάλλον μεσαίο» και «διόλου ασύνηθες» ήταν, σύμφωνα με το δικηγόρο του Τσουκάτου, το ποσό του ενός εκατ. μάρκων, το οποίο ο εντολέας του ισχυρίζεται ότι δόθηκε από τη Siemens στο ΠΑΣΟΚ. Μιλώντας στην «Καθημερινή», υποστήριξε ότι τα δύο κόμματα εξουσίας λαμβάνουν στα κρυφά μεγάλα ποσά από χρηματοδότες που θέτουν ως προϋπόθεση να παραμείνουν ανώνυμοι. Αυτή τη στιγμή πάντως, θα πρέπει να έχει καταλάβει ο Τσουκάτος ότι οι εχθροί του ΠΑΣΟΚ χρησιμοποιούν τις αιτιάσεις του ασυστόλως. Δεν γίνεται κουβέντα για τα κρυφά βιβλία του ΚΚΕ ή της ΝΔ ή του ΣΥΝ, αλλά μόνον για εκείνα του ΠΑΣΟΚ.\nΟ δικηγόρος του Τσουκάτου, Διονύσης Γκούσκος, τόνισε ότι οι προεκλογικές ανάγκες των κομμάτων δεν μπορούν να καλυφθούν από την κρατική χρηματοδότηση και τις εισφορές των μελών τους. Όσον αφορά στα στοιχεία που παρουσίασε το ΠΑΣΟΚ, για να διαψεύσει το πρώην στέλεχός του, σημείωσε ότι οι εγγραφές ήταν "εικονικές, τυχαίες και ανώνυμες", καθώς δεν υπήρχε εκείνη την περίοδο σοβαρή λογιστική παρακολούθηση του ταμείου. Μήπως μπορεί να μας πει ο Τσουκάτος γιατί δεν υπήρχε "λογιστική παρακολούθηση του ταμείου" εκείνη την εποχή; Αφού κάνει αποκαλύψεις, ας τα πει όλα!\nΟ Δ. Γκούσκος ζήτησε εμμέσως από το ΠΑΣΟΚ να στηρίξει τον πελάτη του και να μην οχυρωθεί πίσω από το διαχωρισμό του νέου από "εκσυγχρονιστικό" ΠΑΣΟΚ, λέγοντας ότι "νέα πολιτική δεν γίνεται με παλιά χαρτιά". Μιλώντας για τη στάση του Θόδωρου Τσουκάτου, σημείωσε ότι είχε να διαλέξει μεταξύ του να βλάψει το κόμμα του ή να σημαδευτεί εσαεί ως κλέφτης.\nΔηλαδή ο κύριος συνήγορος του Τσουκάτου τι θέλει να πει; Αν καταλάβαμε καλά αυτό που θέλει ν' αποφύγει πάση θυσία είναι να σημαδευτεί εσαεί ως κλέφτης!!!\nΕγώ θα του θυμίσω του Θόδωρου Τσουκάτου πως όταν έδωσα μια συνέντευξη μετά το κλείσιμο της "Εξόρμησης" και του τα "έχωσα" γερά, ρωτήθηκε σχετικά και απάντησε ότι μιλάω επειδή έχασα τη... μάσα! Τότε, με ρώτησε εμένα κανείς πώς ένιωθα; Φίλε Θόδωρε, όταν ήσουν "στρατηγός" γ...ες κι έδερνες! Όλα ήσαν πολύ ωραία για σένα και μας έβλεπες σαν μύγες. Αυτό που πρέπει να κάνεις τώρα είναι ΝΑ ΑΠΟΔΕΙΞΕΙΣ εάν πράγματι τα χρήματα πήγαν στα ταμεία του ΠΑΣΟΚ. Τίποτε δεν είναι αλήθεια εάν δεν υπάρχουν χαρτιά που να το αποδεικνύουν. Ντοκουμέντα έχεις; Βγάλτα!!!\nPosted by Times News at 8:00 AM 2 comments:\nLabels: ΠΑΣΟΚ, Τσουκάτος Θόδωρος\nΑς αποδείξει η Νέα Δημοκρατία όσα λέει και να πάψει τις συκοφαντίες!\nΠαρακολουθώ τους γελοίους υπουργούς και βουλευτές της Νέας Δημοκρατίας να επιχειρηματολογούν επιχαίροντας για τον χρηματισμό του Τσουκάτου και συνεπώς του ΠΑΣΟΚ, αλλά και για το γεγονός ότι το ΠΑΣΟΚ διέθετε "δεύτερα" κρυφά βιβλία! Μας έκαναν τα μούτρα κρέας... Η φωτογραφία και μόνον που είναι αρκετά γνωστή δείχνει τον πρωθυπουργό της χώρας, τον περιβόητο Χριστοφοράκο και την Ντόρα Μπακογιάννη-Κούβελου-Μητσοτάκη να γελάνε μέχρι και τ' αυτιά της που κάθεται ανάμεσα σε δυο διάσημα πρόσωπα. Προσέξτε την άνεση με την οποία κάθεται σταυροπόδι ο Χριστοφοράκος και τον Καραμανλή με... τι συστολή! Τα ντοκουμέντα μιλάνε από μόνα τους. Έχετε αποδείξεις ότι το ΠΑΣΟΚ πήρε τα εκατομμύρια; Να τις προσκομίσετε τις αποδείξεις! Έχετε αποδείξεις ότι το ΠΑΣΟΚ έχει κρυφά βιβλία; Να το αποδείξετε! Κι αν ο Τσουκάτος πήρε χρήματα από τον κολλητό σας τον Χριστοφοράκο, είναι δική του υπόθεση. Να αποδείξει κι αυτός ότι τα κατέθεσε στο ταμείο του ΠΑΣΟΚ! Το ΠΑΣΟΚ ενδιαφέρεται απολύτως για τη διαφάνεια.\nΑλλά και για του λόγου το αληθές, το ΠΑΣΟΚ καταθέτει τέσσερις προτάσεις για την άμεση διερεύνηση όλων των υποθέσεων σκανδάλων και τη θωράκιση της αυτονομίας του πολιτικού συστήματος, καλώντας όλες τις πολιτικές δυνάμεις να συναινέσουν στην εφαρμογή τους για την ανάκτηση της εμπιστοσύνης της πολιτικής απο τους πολίτες. Αναφερόμενος ειδικά στην υπόθεση της SIEMENS, είπε ότι η κυβέρνηση βρίσκεται υπό ομηρία, αλλά η πολιτική ζωή δεν μπορεί να είναι σε ομηρία και κατέστησε σαφές ότι η συγκεκριμένη υπόθεση δεν μπορεί να δηλητηριάζει την πολιτική ζωή του τόπου με επιλεκτικές διαρροές, που υπηρετούν σκοπιμότητες, που υπονομεύουν κάθε έννοια δικαίου και οδηγούν τελικά στη συγκάλυψη.\nΕπεσήμανε την αναγκαιότητα άμεσης και πλήρους διερεύνησης της υπόθεσης σε όλες τις διαστάσεις και το εύρος της από την αφετηρια της έως σήμερα και τόνισε ότι «έχει κάνει σαφείς και ξεκάθαρες προτάσεις, για τις απαιτούμενες αλλαγές στον τρόπο χρηματοδότησης των κομμάτων, καθώς και για την αλλαγή του εκλογικού συστήματος, ώστε να εγγυάται την αυτονομία της πολιτικής και τη μεγαλύτερη δυνατή διαφάνεια. Και γι' αυτές τις προτάσεις η Ν.Δ. επιμένει να σιωπά».\nPosted by Times News at 8:30 AM No comments:\nLabels: Siemens, Διαφάνεια, Διαφθορά, Νέα Δημοκρατία, Παπανδρέου Γιώργος\nPosted by Times News at 7:02 AM 1 comment:


ΤΕΤΑΡΤΗ 10 ΟΚΤΩΒΡΙΟΥ 2018 – Άλκηστις\nΟκτώβριος 9, 2018 Οκτώβριος 9, 2018 ~ alkhstis\nστις 9.10 το πρωί..αφιερωμα σημερα ποια\nζωδια γυρνούν πίσω στη παλια τους σχεση!!\nΠαρότι ο Eρμής σήμερα αλλάζει θέση φαίνεται πως η αντίθεση του με τον Ουρανό στον άξονά των οικονομικών είναι δύσκολη όψη.Οι συγκρούσεις Κριοι μου εχει αποδειχτει πως δεν είναι η καλύτερη αντιμετώπιση για τις διαφορές σας,βρείτε λύσεις μέσα απο το μεγάλο τρίγωνο Κρόνου Αφροδιτης και βοηθηθείτε.\nΗ μέρα σας προτρέπει να πάρετε σημαντικές αποφάσεις για το μέλλον της προσωπικής σας εξέλιξης.Ο Ερμής περνά απέναντί σας κι η σελήνη βοηθά τα προσωπικά σας,ταυτόχρονα σας βάζει σε διλλήματα με τα συγγενικά πρόσωπα.\nΜια αστάθεια κυριαρχεί σήμερα Δίδυμοί μου με τον Ουρανό απεναντι απ την Σελήνη στο Σκορπιο και καλό είναι να μην επιτρέψετε στον συναισθηματισμό σας να σας επηρεάσει αρνητικά.Μια οικονομική δοσοληψία μπερδεύει,το εξαγωνο Ερμή Κρόνου δίνει πνοή.\nΜε τον Αρη στα οικονομικά σας,την σελήνη σε αντίθεση με τον Ουρανο λίγο μετα την Ν Σελήνη, το κλίμα γίνεται κάπως αντιφατικό.Μπορεί να υπάρξουν νέες συνεργασίες αλλά και αντιπαραθέσεις με τις υπάρχουσες.\nΠολλές οι υποχρεώσεις σήμερα πολλές κι οι αντιθέσεις με τα συγγενικά πρόσωπα,βλέπετε η μέρα προσφέρεται για..οικογενειακά μπερδέματα,δίνει όμως και την ευκαιρία να τα βρείτε αφού ο Ερμής περνά στο σπίτι σας.Μην ανακατεύεστε στα θέματα των παιδιών σας.\nΦορτωμένη η μέρα σας σήμερα,πολλές οι συζητήσεις και σείς τα ΄χετε παίξει..όμως κάτι θα γίνει,μην ανησυχείτε.Με την αντίθεση Ερμή- Ουρανού προσέξτε λιγάκι τα λεγόμενα σας.. αφου απο σήμερα ο Ερμης αλλάζει θέση.\nΣύννεφα στον ορίζοντα εμφανίζονται σήμερα κι είναι λόγω της αντίθεσης Ερμή-Ουρανού απο τον άξονά οικονομικών.Ωστόσο ο Ερμής σας αποχαιρετά,δώστε τόπο στην οργή κι αποφύγετε τις συζητήσεις που μπορούν να σας φέρουν εξ απροόπτου με τους συνεργάτες σας.\nΜπορεί ο Αρης στο τετραγωνό του με την Αφροδίτη να σας θυμίζει τις οικονομικές υποχρεώσεις, ωστόσο σήμερα χρειάζεται να είστε νηφάλιοι για να υποδεχτείτε το μουσαφίρη σας.Ο Ερμής περνά στο ζώδιο σας..εαν θέλετε αποτελέσματα πρέπει να είστε απλά,καλοί οικοδεσπότες!\nΗ διάθεσή σας είναι μέτρια σήμερα και μετα την Ν Σελήνη Τοξότες μου..βλέπετε οι επιτυχίες έρχονται σιγά -σιγά στα αισθηματικά σας.Απο το μεσημεράκι και μετα που ο Ερμής θα αλλάξει θέση θα ασχοληθείτε με τη δουλειά σας.\nΗ μέρα αυτή χρωματίζεται απο πολλά γεγονότα,συναντήσεις,φίλοι,τονώνουν τη διάθεσή σας.Η αντίθεση Σελήνης-Ουρανου,κυριαρχεί δημιουργώντας στιγμες ψυχικές μεταπτώσεις στην υγεία και την δημιουργικότητά σας.\nΘα είναι μια μέρα δύσκολη και κάτω απο παρασκηνιακές διαθέσεις.Η νέα θέση του Ερμή ωστόσο στο Σκορπιό αφυπνίζει τα της καριέρας σας.Καλύτερα σήμερα να διατηρήστε χαμηλούς τόνους στον εργασιακό τομέα,μην έχετε τίποτα παρατράγουδα.\nΜε την σελήνη σε εξαγωνο με τον Κρόνο κι Ερμή και σε εμπλοκή με την Αφροδίτη,ε..δεν πρέπει να παραπονιέστε,όλα τα ΄χετε!.Η καλή παρέα θα σας φτιάξει τη διάθεση όπως κι η νέα θέση του Ερμή που δηλώνει καλή παρέα σε κάθε σας φιλόδοξο σχέδιο ή στόχο.\n‹ ΠροηγούμενοΤΡΙΤΗ 9 ΟΚΤΩΒΡΙΟΥ 2018\nΕπόμενο ›ΠΕΜΠΤΗ 11 ΟΚΤΩΒΡΙΟΥ 2018


Σκηνοθέτης (β΄ έκδοση) | Συναθλούντες\nΣκηνοθέτης (β΄ έκδοση)\nΠροβολές: 2,303 | Αναρτήθηκε στις 13/01/2012 | 1 σχόλιο | Εκτύπωση\nΠρόσωπα: Σερίφης, Μπάρμαν, Πατέρας, Αγγελιοφόρος, Τζακ, Γιατρός\nΒρισκόμαστε στο στούντιο της κινηματογραφικής εταιρίας WESTER CΗΑΝΝΕL όπου θα παρακολουθήσουμε το γύρισμα μιας ταινίας με τίτλο “Ο Σερίφης της συμφοράς”. Πρόκειται για ένα κοινωνικό δράμα με προεκτάσεις στην καθημερινή ζωή, για μια σπαρταριστή τραγική κωμωδία, όπου το γέλιο και το κλάμα εναλλάσονται εναλλακτικά. Αν κάποτε η ταινία γυριστεί είναι σχεδόν βέβαιο ότι θα σπάσει όλα τα προηγούμενα ρεκόρ εισητηρίων που εκδόθηκαν αλλά δεν πουλήθηκαν. Θερμή παράκληση: οι έχοντες προβλήματα ακοής να παραμείνουν. Οι υπόλοιποι να καθήσουν αλλά ας προσέξουν μην κουφαθούν.\nΕΚΔΟΧΗ Α΄ (ΚΑΝΟΝΙΚΗ, ΑΡΓΗ ΓΡΗΓΟΡΗ, ΛΥΠΗΤΕΡΗ, ΧΑΡΟΥΜΕΝΗ)\nΣερίφης: (Μπαίνοντας στό μπάρ) Ενα Jonnie Walker (Τζόνι γουόκερ) μέ πάγο.\nΣερίφης: Εσύ πατέρα τί θα πιείς;\nΠατέρας: (Τζίμ): Ενα νερό.\nΜπάρμαν: Συγνώμη, κύριε, θα πιείτε ή θα πλυθείτε;\nΣερίφης: Αμάν πατέρα, ρεζίλι μ΄έκανες.\nΑγγελιοφόρος: Φοβερά νέα! Δραπέτευσε ο μαύρος Τζάκ. Λένε ότι έρχεται στήν πόλη μας για να εκδικηθεί τό Σερίφη πού τον έκλεισε στή φυλακή. Τζίμ, ο γιός σου κινδυνεύει. Σερίφη, τρέξε να κρυφτείς.\nΤζάκ: Ακίνητοι όλοι! Σερίφη φυλάξου κι ετοιμάσου νά πεθάνεις!\nΣερίφης: Πατέρα με χάνεις! Αχ! μ΄ έφαγε τό σκυλί!\nΠατέρας: Πεθαίνει το παιδί μου! Φώναξε το Γιατρό.\nΓιατρός: Φοβάμαι ότι είναι πολύ αργά.\nΕΚΔΟΧΗ Β΄ (ΜΑΓΚΙΚΗ)\nΣερίφης: Τςςς. μεγάλε! Ένα Jonnie on the Rocks.\nΜπάρμαν: Τσάκω το!\nΣερίφης: Γέρο, πάρε ότι γουστάρεις.\nΜπάρμαν: Ο κύριος θα κάνει μπάνιο;\nΣερίφης: Γέρο, με ξεφτέλισες στην κενωνία!!!.\nΑγγελιοφόρος: Μάγκες! Ακούστε τι κυκλοφόρησε στην πιάτσα. Ο Τζάκ ο Αράπης την έκανε απ΄τη στενή. Τον πήρανε βλέφαρο στα μέρη μας. Από στιγμή σε στιγμή σκάει μύτη στην πόλη για να γεμίσει κουμπότρυπες το Σερίφη. Τζιμάρα, ο γιός σου την έκατσε. Σερίφη, παρακάλα ν΄ανοίξει η γη να σε καταπιεί.\nΤζάκ: Κολώνες όλοι! Σερίφη σκάψε το λάκκο σου! Σε λίγη ώρα θα βλέπεις τα ραπανάκια ανάποδα.\nΣερίφης: Μαύρη είν΄η νύχτα στα βουνά. Κλάφ΄τα πατέρα! Ο σκύλος μ΄ έφαγε μπαμπέσικα.\nΠατέρας: Πάει ο κανακάρης μου. Φωνάχτε το Ντοκτόρ!\nΓιατρός: Ο τσίφτης καθάρισε!\nΕΚΔΟΧΗ Γ΄ (ΑΡΧΑΙΑ)\nΣερίφης: Ω οινοπώλα! Εναν Ιωάννην περιπατητήν μετά κρυστάλλου!\nΣερίφης: Σύ, ω πάτερ, τι βούλει πιείν;\nΠατέρας: Εναν αμφορέα, πλήρη ύδατος, ω υιέ μου.\nΜπάρμαν: Ω αγαθέ, πίεσθε ή λουσθήσεσθε;\nΣερίφης: Οίμοι, ω πάτερ! Εποίησάς με περίγελων.\nΑγγελιοφόρος: Ω άνδρες Καλλιφόρνιοι! Εξήλθεν εκ της ειρκτής ο μέλας Ιάκωβος. Λέγουσί τινες αυτόν εισερχόμενον εις την ημετέραν κώμην, θέλοντα ποιήσαι εκδίκησιν τω αστυφύλακι τω συλλαβόντι αυτόν. Ω Δημήτριε! ο σος υιός διατελεί εν κινδύνω. Ω αστυφύλαξ! Δραμέ ινα αποκρύψεις σεαυτον απο της οργής μου. Ω Αστυφύλαξ! Ετοιμάζου πορευθήναι εις τόν Άδην.\nΤζάκ: Στήτε άπαντες! Συ ω τάλας, φύλαξον σεαυτον από της οργής μου. Ω Αστυφύλαξ! Ετοιμάζου πορευθήναι εις τον Αδην.\nΣερίφης: Πάτερ, απόλλυς με! Φευ. Κατεσπάραξέ με ο Κύων.\nΠατέρας: Βαβαί! Αποθνήσκει ο υιός μου. Κάλεσον τον ιατρόν.\nΓιατρός: Οίμοι! Έστι μη δόκησις ότι ετελεύτησαν αι ημέραι αυτού.\n23 Ιουνίου 2021 στις 05:14\nΑπίστευτο!!! Αν παιχτεί καλά βγάζει πολύ γέλιο!!


Ζάεφ: Δεν αλλάζει το Σύνταγμα των Σκοπίων – politik.gr\nΖάεφ: Δεν αλλάζει το Σύνταγμα των Σκοπίων\n07/02/2018, 8:18 μμ\nΤέλος στις ψευδαισθήσεις της Αθήνας βάζει ο Σκοπιανός πρωθυπουργός Ζόραν Ζάεφ, ξεκαθαρίζοντας πριν από λίγο πως δεν βλέπει λόγο να αλλάξει το Σύνταγμα των Σκοπίων. Με την αναφορά αυτή ο Ζάεφ σήκωσε το γάντι στην «ατάκα» του Νίκου Κοτζιά ότι πρώτο μέλημα της διαπραγμάτευσης είναι οι συνταγματικές αλλαγές να γίνουν στην ώρα τους.\nΚατέστησε δε σαφές πως η αλλαγή του Συντάγματος των Σκοπίων αποτελεί μονάχα επιδίωξη της Αθήνας. «Στις συζητήσεις, η απαίτηση για αλλαγή του Συντάγματός μας, είναι θέση της Ελλάδας, αλλά έχουμε κι εμείς τη δική μας. Η “Μακεδονία” άλλαξε το Σύνταγμά της το 1993 ενσωματώνοντας την Τροπολογία 2, στο άρθρο 49. Κάναμε ένα σημαντικό βήμα για να απομακρύνουμε τον αλυτρωτισμό. Ό,τι κάνουμε τώρα, είναι για να αποδείξουμε ότι η “Μακεδονία” δεν έχει καμία φιλοδοξία είτε εδαφική είτε οτιδήποτε άλλο, ότι η “Μακεδονία” δεν έχει αλυτρωτικές διεκδικήσεις. Η “Μακεδονία” θέλει να “χτίσει” φιλία», δήλωσε ο Ζόραν Ζάεφ, σύμφωνα με το πρακτορείο ΜΙΑ των Σκοπίων.\n“Λύση που θα εγγυάται την ταυτότητα των δυο πλευρών”\nΣυμπλήρωσε επίσης ότι οποιαδήποτε λύση στο θέμα του ονόματος πρέπει να εγγυάται την ταυτότητα και την αξιοπρέπεια και των δύο πλευρών, χωρίς κανένα δίλημμα.\nΑφήνει ανοικτό παράθυρο διαφωνίας\n«Εμπιστευθείτε με, ξέρουμε απόλυτα τι είναι εφικτό, τι είναι αποδεκτό και πόσο μακριά μπορούμε να πάμε. Θα κάνουμε ό,τι μπορούμε για να βρούμε λύση σε αυτή την πικρή, 25ετή διαμάχη, αλλά όχι με κάθε κόστος», επεσήμανε ο Σκοπιανός πρωθυπουργός, με την τελευταία του αναφορά να θεωρείται ανοικτό παράθυρο διαφωνίας με την Ελλάδα.\nTags: ενδιαφέρουν, Ζάεφ, Σύνταγμα Σκοπίων\nΠοτάμι για Novartis: H Βουλή να μη μετατραπεί σε ρωμαϊκή αρένα\nΈδωσε 75.000 ευρώ σε πλαστικές για να μοιάσει στην Kylie Jenner! (pics)


Ποτέ δεν είναι νωρίς για όνειρα. - Eurolife FFH\nΠοτέ δεν είναι νωρίς για όνειρα.\nΣύνταξη. Το συντομότερο ανέκδοτο ή ένα μακρινό όνειρο; Πάμε με τη δεύτερη εναλλακτική και υποθέτουμε ότι, αν υπολογίζουμε σωστά, έχετε ακόμη αρκετά χρόνια ενεργού δράσης μπροστά σας.\nΠοτέ δεν είναι πολύ νωρίς για να ονειρευτεί κανείς τον ιδανικό προορισμό που θα φιλοξενήσει τα χρόνια της δύσης του και, κυρίως, για να προβλέψει πώς θα τα κάνει πιο ανέμελα και άνετα.Σύμφωνα με άρθρο της online έκδοσης της βρετανικής εφημερίδας Daily Telegraph, αυτοί είναι οι κορυφαίοι προορισμοί που θα μπορούσε να επιλέξει ένας συνταξιούχος για να περάσει τα υπόλοιπα χρόνια της ζωής του, στην περίπτωση που επιθυμεί μετά το τέλος των επαγγελματικών υποχρεώσεών του να απολαύσει μια άλλη ποιότητα ζωής. Για την επιλογή υπολογίστηκαν παράμετροι όπως το κόστος ενοικίασης/αγοράς σπιτιού, το κόστος παροχών υγείας, οι τιμές των τροφίμων, η εγκληματικότητα, η φορολογική πολιτική, αλλά και η μέση ετήσια θερμοκρασία και βροχόπτωση, οι ώρες ηλιοφάνειας. Η Ελλάδα είναι παρούσα στη δέκατη θέση, μάλλον λόγω των τελευταίων κριτηρίων... Οι δέκα χώρες που προτείνονται είναι –από το 10 στο 1:10. ΕλλάδαΟι γράφοντες σχολιάζουν πως, παρά το θολό, ακόμη, οικονομικό τοπίο, η χώρα μας μπορεί να προσφέρει έναν χαλαρό τρόπο ζωής. Παράλληλα, ο καλός καιρός, οι σχετικά καλές υποδομές στο χώρο της υγείας και τα χαμηλά επίπεδα εγκληματικότητας, κατατάσσουν την Ελλάδα στη δέκατη θέση των χωρών όπου μπορεί να ονειρεύεται κάποιος ότι θα «αράξει» όταν πάρει σύνταξη.9. ΜαρόκοΟι Ρωμαϊκές, Ισλαμικές και Ευρωπαϊκές επιρροές είναι ακόμα ολοφάνερες σε πόλεις όπως το Μαρακές, η Καζαμπλάνκα και η Ταγγέρη. Οι ελάχιστες βροχοπτώσεις και οι υψηλές θερμοκρασίες συγκαταλέγονται στα θετικά, ενώ στα αρνητικά υπολογίστε τη δυσκολία στις αγοραπωλησίες ακινήτων και τη σχετική γραφειοκρατία, που είναι αρκετά σύνθετη ώστε να αποτρέψει κάποιον από το να επιλέξει αυτή την όμορφη χώρα.8. ΤζαμάικαΗ 5η μεγαλύτερη χώρα της Καραϊβικής είναι ένα παραδεισένιο νησί, με μαγευτικές παραλίες, φιλικούς κατοίκους και μοναδική χλωρίδα και πανίδα. Η μέση θερμοκρασία ολόκληρο το χρόνο είναι 27 βαθμοί Κελσίου, ενώ οι τιμές στα ακίνητα είναι οι πιο χαμηλές και από τις 23 χώρες που συμμετείχαν στη συγκεκριμένη έρευνα. Στα μειονεκτήματα, η φτώχεια και η εγκληματικότητα που πρωταγωνιστούν σε κάποιες περιοχές.7. ΤαϊλάνδηΤι μπορεί να θέλει ένας άνθρωπος που έφτασε στην ηλικία της συνταξιοδότησης και επιθυμεί να ζήσει μερικές όμορφες εμπειρίες στη ζωή του… Καλό φαγητό; Εντυπωσιακά αξιοθέατα; Ιστορία; Χαρούμενους κατοίκους; Θα τα βρει όλα στην Ταϊλάνδη όπου, χάρη και στα φθηνά ακίνητα, ήδη έχουν μετοικήσει 41.000 βρετανοί συνταξιούχοι.6. ΑυστραλίαΔεν θεωρείται ένας οικονομικός προορισμός, εξαιτίας της εκτίναξης της τιμής του αυστραλιανού δολαρίου και της ακριβής ιδιοκτησίας. Ωστόσο, η φορολογία είναι σχετικά χαμηλή όπως και το κόστος των υπηρεσιών υγείας που, σε συνδυασμό με το χαλαρό τρόπο ζωής που προσφέρει η χώρα, έχουν κάνει την Αυστραλία αγαπημένο προορισμό εγκατάστασης των ανθρώπων της τρίτης ηλικίας.5. ΗΠΑΕδώ το κόστος υπηρεσιών υγείας είναι πολύ υψηλό, όπως και η ασφάλεια, όμως τα ακίνητα είναι σχετικά προσιτά. Το ίδιο και τα καύσιμα. Επιπλέον, στις περισσότερες πολιτείες το κλίμα είναι συμπαθητικό, ενώ διαθέτουν τέτοιο πολυπολιτισμικό χαρακτήρα που το μόνο σίγουρο είναι ότι κανείς δεν θα βαρεθεί ποτέ εκεί.4. ΜπαρμπέιντοςΌ,τι περιμένεις να βρεις όταν ακούς τη λέξη «Καραϊβική» υπάρχει εδώ στον υπερθετικό βαθμό… Ήλιος, θάλασσα, κοράλια, παραλίες, φοίνικες, φιλικοί άνθρωποι. Επιπλέον, εδώ ό,τι αφορά την υγεία παρέχεται δωρεάν, η φορολογία ακινήτων είναι πολύ χαμηλή και η μέση θερμοκρασία 26 βαθμοί Κελσίου. Με μια λέξη: παράδεισος!3. ΙσπανίαΜε πόλεις γεμάτες ομορφιές, όπως η Μαδρίτη και η Βαρκελώνη, υπέροχη εξοχή, μνημεία πολιτιστικής κληρονομιάς, όπως το Τολέδο και μοναδικά νησιά όπως η Τενερίφη, η Ίμπιζα και η Μαγιόρκα, η Ισπανία προσφέρει πληθώρα επιλογών σε όποιον θέλει να μετεγκατασταθεί εκεί.2. ΠορτογαλίαΗ Πορτογαλία καταλαμβάνει το ένα τέταρτο της Ιβηρικής χερσονήσου και φημίζεται για την ιστορία και τις καταπληκτικές καιρικές συνθήκες που επικρατούν όλο το χρόνο. Επίσης, έχει πολύ χαμηλό κόστος ζωής –για παράδειγμα, η αγορά ακινήτων είναι τρεις φορές φθηνότερη σε σχέση με τη Γαλλία.1.ΜάλταΕίναι μία από τις πιο μικρές χώρες στον κόσμο αλλά και μία από τις πιο πυκνοκατοικημένες. Οι λόγοι είναι πολλοί, ειδικά όταν μιλάμε για Βορειοευρωπαίους: εδώ υπάρχει ηλιοφάνεια για 3.100 ώρες το χρόνο και η μέση θερμοκρασία είναι 19 βαθμοί Κελσίου. Η πλούσια ιστορία της χώρας είναι στα συν, ενώ το μικρό της μέγεθος εκτιμάται ότι μακροπρόθεσμα μπορεί να μετατραπεί σε μειονέκτημα για κάποιους.Προφανώς όταν η πατρίδα σου τυχαίνει να είναι στο Νο10 της κατάταξης, δύσκολα θα σε εμπνεύσει κάποιο από τα άλλα μέρη ως μόνιμη κατοικία. Μπορεί όμως κανείς να ονειρεύεται ένα ή και περισσότερα ταξίδια. Επειδή, για να περάσεις καλά ως συνταξιούχος, εκτός από την καλή υγεία, απαραίτητο είναι κι ένα καλό «κομπόδεμα», μπορείτε από τώρα να γνωρίζετε τι προβλέπεται για τη σύνταξή σας και να προνοήσετε ώστε να έχει περισσότερη...λιακάδα, με αυτό το απλό εργαλείο.


Όταν ο άνθρωπος ένιωσε τον πανικό μπροστά στην αποκάλυψη του εαυτού του, εφηύρε τη μάσκα. « Ι. Ν. «ΜΕΓΑΛΗΣ» ΠΑΝΑΓΙΑΣ - ΑΓΙΟΥ ΔΗΜΗΤΡΙΟΥ ΘΗΒΩΝ\nΑρχική » Πνευματικά Κείμενα » Επίκαιρες Πνευματικές Αναζητήσεις » Όταν ο άνθρωπος ένιωσε τον πανικό μπροστά στην αποκάλυψη του εαυτού του, εφηύρε τη μάσκα.\nΌταν ο άνθρωπος ένιωσε τον πανικό μπροστά στην αποκάλυψη του εαυτού του, εφηύρε τη μάσκα.\nΤο Τριώδιο, που άνοιξε, έχει συνδυαστεί με τα μασκαρέματα της Αποκριάς.\nΤο να φορέσει κανείς μια μάσκα, ένα προσωπείο, και ν’ αλλάξει ταυτότητα φαίνεται τελικά πως είναι λυτρωτικό. Δεν εξηγείται διαφορετικά η τόση αγάπη του κόσμου για το καρναβάλι. Και μάλιστα, συμβαίνει κάτι περίεργο: Μόλις κρυφτεί το πρόσωπο, ένας άλλος, ένας κρυμμένος εαυτός εμφανίζεται και συμπεριφέρεται με τρόπο, που ποτέ δε θα τολμούσε. Γελάει ανόητα, ενοχλεί άπρεπα, αυτοεξευτελίζεται.\nΚι όμως: Πίσω από μια αναξιοπρεπή συμπεριφορά, κρύβεται μια πίεση, συσσωρευμένη για έναν ολόκληρο χρόνο. Μια πίεση από τα πλαίσια, που μας επιβάλλει κάθε ρόλος μας, προκειμένου να κερδίσουμε την αποδοχή και την άδεια ένταξης στις μικρές ή στις μεγαλύτερες ομάδες που ανήκουμε.\nΚαι τι δε κάνουμε, για να μας εκτιμάνε. Πόσες υποχωρήσεις, πόσους συμβιβασμούς, πόσες αβαρίες με τη συνείδησή μας! και τι ειρωνεία! Τόσο λίγοι οι έπαινοι, τόσο μικρή η αποζημίωση, μπροστά στον πόνο και τον κόπο να κρύψουμε τον πραγματικό μας εαυτό, τον πληγωμένο και ποτισμένο σε μια διαρκή ανεπάρκεια.\nΠρέπει να βρεθεί ένας τρόπος να ενεργήσει και αυτός ο δυστυχής! Πού να βρεθεί όμως το θάρρος, να δούμε ποιοι πραγματικά είμαστε!\nΌταν ο άνθρωπος ένιωσε τον πανικό μπροστά σ’ αυτήν την αποκάλυψη, εφηύρε τη μάσκα.\nBy Ι.Ν ΜΕΓΑΛΗΣ ΠΑΝΑΓΙΑΣ - ΑΓΙΟΥ ΔΗΜΗΤΡΙΟΥ ΘΗΒΩΝ in Επίκαιρες Πνευματικές Αναζητήσεις on 13 Φεβ. 2022 .\n← ΚΥΡΙΑΚΗ ΤΟΥ ΤΕΛΩΝΟΥ & ΦΑΡΙΣΑΙΟΥ\tΓΕΡΟΝΤΑΣ ΓΑΒΡΙΗΛ ΑΓΙΟΡΕΙΤΗΣ →


ΣΑΝ ΣΗΜΕΡΑ - 31 Αυγούστου 1813: Άλωση του Σαν Σεμπαστιάν - Πτήση & Διάστημα\nΟι βρετανικές δυνάμεις του στρατηγού Τόμας Γκέηχαμ καταλαμβάνουν με τη δεύτερη προσπάθεια την οχυρή πόλη του Σαν Σεμπαστιάν και ανοίγουν τον δρόμο για την καταδίωξη του γάλλου στρατάρχη Σουλτ πέρα από τα Πυρηναία.\nΜετά την ήττα του στη Βικτώρια, ο Σουλτ υποχώρησε σε γαλλικό έδαφος για να αναδιοργανωθεί και να επιχειρήσει μια επιθετική επιστροφή το επόμενο έτος. Για τον σκοπό αυτό κράτησε μερικές οχυρές θέσεις που θα του παρείχαν προστασία και θα υποστήριζαν το μελλοντικό προγεφύρωμα, μεταξύ τους την οχυρωμένη Παμπλόνα και το Σαν Σεμπαστιάν, στη χώρα των Βάσκων. Ο Ουέσλεϋ από την άλλη προετοιμάστηκε για καταδίωξη και οι θέσεις αυτές όφειλαν να καταληφθούν πριν σκεφτεί να περάσει τα σύνορα και να διαλύσει τις δυνάμεις του Σουλτ. Καθώς οι δυνάμεις του ήταν μικρές για διπλή πολιορκία, απέκλεισε την Παμπλόνα (που παραδόθηκε στις 31 Οκτωβρίου από πείνα) και ετοιμάστηκε να επιδράμει στο Σαν Σεμπαστιάν.\nΣτις 25 Ιουλίου, μετά από ισχυρό βομβαρδισμό που κονιορτοποίησε τα τείχη ενώ έγινε και υπονόμευση τους, οι Βρετανοί επιτέθηκαν στα ρήγμα αλλά τέθηκαν υπό διασταυρούμενα πυρά και αποδεκατίστηκαν χάνοντας 1.000 σχεδόν άνδρες (693 νεκροί και 316 αιχμαλωτισθέντες). Στο μεταξύ, ο στρατάρχης Σούλτ επιτέθηκε αναγκάζοντας τον Ουέσλεϋ να συγκεντρωθεί στην απόκρουσή του (θα εξελιχθεί στη μάχη των Πυρηναίων). Μια δεύτερη επίθεση εξαπολύθηκε στις 31 Αυγούστου, αυτή τη φορά με τη χρήση ναυτικών πυροβόλων που μεταφέρθηκαν για τον σκοπό αυτό από βρετανικές φρεγάτες. Τα ναυτικά πυροβόλα είχαν μεγαλύτερο βεληνεκές και καταστρεπτικότητα προξενώντας μεγαλύτερη φθορά στα τείχη αλλά η ομάδα εφόδου έπεσε πάνω σε ένα δεύτερο αμυντικό τείχος, που οι Γάλλοι έχτισαν πίσω από το ρήγμα και αποκλείστηκαν. Μπροστά στον κίνδυνο ολικής καταστροφής της δύναμης των επιτιθέμενων, ο στρατηγός Γκρέηχαμ διέταξε (με τη γνώμη και συμφωνία του διοικητή του πυροβολικού) να ανοίξει το πυροβολικό πυρ κατά του δευτέρου τείχους. Τα βλήματα πέρασαν πάνω από τα κεφάλια των ανδρών του και διέλυσαν το τείχος ελάχιστα μέτρα μπροστά από αυτούς τεντώνοντας τα νεύρα τους αλλά μόλις ο κονιορτός κατακάθισε, όσοι δεν τραυματίστηκαν ή σκοτώθηκαν το είδαν ανοιχτό και τη φρουρά να υποχωρεί (ένα βλήμα κατέστρεψε τις προωθημένες αποθήκες πυρίτιδας κάνοντας τη μεγαλύτερη ζημιά).\nΟι Άγγλοι και Πορτογάλοι σύμμαχοί τους ξεχύθηκαν στην πόλη, κατέκαψαν τα σπίτια και μέθυσαν με τις μεγάλες αποθήκες κρασιού και μπράντυ που ανακάλυψαν. Στις 8 Σεπτεμβρίου, οι τελευταίοι Γάλλοι της φρουράς που είχαν κλειστεί στο φρούριο της πόλης, παραδόθηκαν και παρέλασαν με τα όπλα, σημαίες και τύμπανα πριν αφοπλιστούν. Η μάχη ήταν φονικότατη: από τους 9.700 Βρετανούς και Πορτογάλους, οι 3.770 σκοτώθηκαν, τραυματίστηκαν ή εξαφανίστηκαν ενώ από τους Γάλλους του ταξιάρχου Λουί Ρεΐ 1.500 σκοτώθηκαν ή αιχμαλωτίστηκαν στην έφοδο και 1.800 παραδόθηκαν τον Σεπτέμβριο με τους 480 από αυτούς ασθενείς. Δυο μήνες μετά θα έπεφτε και η Παμπλόνα ανοίγοντας το δρόμο για μια επίθεση στη Γαλλία. Την ίδια μέρα, η ισπανική Στρατιά της Γαλικίας θα απέκρουε την τελευταία προέλαση του στρατάρχη Σουλτ στη μάχη του Σαν Μαρσιάλ.\nΑΠΟΨΕΙΣ ΠΤΗΣΗ - 24 Σεπτεμβρίου 2021 59


Σινεφίλια [Cinephilia.Gr] - Κλέφτης ή H πραγματικότητα\nΚλέφτης ή H πραγματικότητα\nτης Αντουανέτας Αγγελίδη\n(γράφει για την ταινία της)\nΟι ΘΕΜΑΤΙΚΕΣ της ταινίας είναι τρεις.\nΠρώτον, η πολλαπλότητα της πραγματικότητας. Δεύτερον, το ενοποιητικό στοιχείο των ανθρώπων- υποκειμένων, που είναι η συνείδηση της θνητότητας. Τρίτον, από την Αντιγόνη του Σοφοκλή στις θρησκευτικές αντιλήψεις, από τις εκστατικές του Μεσαίωνα στο βωβό κινηματογράφο, από τις επιστημολογικές ερωτήσεις στον υπαρξισμό: ένας διάλογος με τον ευρωπαϊκό πολιτισμό.\nΗ ΑΦΗΓΗΣΗ είναι μία τριπλή ερμηνεία της πραγματικότητας.\nΤρεις φιλοσοφικές θεωρήσεις του κόσμου:\nΜοίρα, Τύχη, Ελεύθερη Βούληση\nΌλες οι "αναγνώσεις" αντιμετωπίζονται ως ίσες, δίνοντας στο κοινό τη δυνατότητα να επιλέξει το δικό του βλέμμα. Θεωρώ τη θέση του θεατή βασικό ζήτημα στη σύγχρονη θεωρία της τέχνης. Κάθε "αναγνώστης" πρέπει να μπορεί να προβάλει τις ανάγκες και τις αγωνίες του, τα οράματα και τα όνειρά του, να παίρνει υλικό από την τέχνη και να απαντά στις προσωπικές του ερωτήσεις.\nΗ αφήγηση έχει δομή fractal. Αυτοπεριέχεται σε όλο και πιο συμπυκνωμένη μορφή. Κουτιά μέσα σε κουτιά.\nΣε κάθε εκδοχή τα γεγονότα διαφέρουν, διότι η αντίληψή μας όντως αλλάζει τον κόσμο. Η καθεμία ξεκινά με ένα παιχνίδι (χαρτιά, ζάρια, σκάκι) και τελειώνει με μία πομπή, που θυμίζει το χορό της αρχαίας τραγωδίας. Η ταινία καταλήγει σε μία συζήτηση, όπου οι χαρακτήρες σχολιάζουν τους ρόλους τους, σε ένα μεταγλωσσικό παιχνίδι αυτοσυνειδησίας.\nΗ ταινία αποτελείται από τρία μέρη.\nΣε καθένα υιοθετείται ένα εντελώς διαφορετικό ΥΦΟΣ, αντίστοιχο με την κοσμοθεωρία στην οποία αναφέρεται.\nΤο πρώτο και μικρότερο μέρος είναι σχεδόν σιωπηλό. Μέσω μιας ειδικής επεξεργασίας, τα χρώματα πλησιάζουν το ασπρόμαυρο του βωβού κινηματογράφου. Είναι μια αφιέρωση στον Dreyer και τον Murnau.\nΤο δεύτερο κατοικείται από ήχους τυχαίους και πρωτογενείς, που θυμίζουν την εκμάθηση της ομιλίας. Τα κάδρα είναι πιο γενικά και τα χρώματα πιο ψυχρά. Στο τρίτο μέρος, ο ήχος σταδιακά εμπλουτίζεται με τις εσωτερικές σκέψεις των χαρακτήρων, καταλήγοντας σε μια πολυφωνία. Ο χώρος είναι ένα παιχνίδι του μέσα και του έξω, του εντός και εκτός σκηνής, του θεάτρου και της ζωής, όπου η Αντιγόνη εισβάλλει παντού. Σε ανάμνηση του Σοφοκλή και του Bergman.\nΤο φως στην ταινία δημιουργεί αιωρούμενα πρίσματα μέσα στο πυκνό σκοτάδι. Είναι η μνήμη μιας εσωτερικής αντανάκλασης. Το σκοτάδι και το φως μετέχουν στο σχηματισμό των εννοιών. Οι συνθέσεις των αντικειμένων μαζί με το φως εντάσσονται στις επιθυμητές χαράξεις.\nΗ ταινία χρησιμοποιεί την ιστορία της τέχνης ως πρώτη ύλη και δεν την αντιγράφει ούτε την αναπαράγει ποτέ. Οι εικαστικές αναφορές τίθενται σε μια νέα πραγματικότητα και δημιουργούν καινούρια πλαίσια. Πρόκειται για ένα διάλογο με το παρελθόν, που αποκτά καινούριο περιεχόμενο στη μεταγραφή του σε πρωτότυπο έργο τέχνης.\nΤο montage οργανώνεται ακολουθώντας μια ποιητική και όχι ρητορική αρχή. Αργοί και γρήγοροι ρυθμοί συνυπάρχουν. Ο χρόνος παρουσιάζεται σαν μια κατασκευή που αρνείται τη χρονολόγηση. Η αίσθηση του παραλόγου.\nΗ πραγματικότητα δεν είναι δεδομένη.\nΠρέπει να την εφευρίσκουμε με την κάθε μας αναπνοή.


Άγιο Όρος: Θερίζει ο κοροναϊός – Αντιεμβολιαστές μοναχοί παίρνουν παρασιτοκτόνο για να μην κολλήσουν - AstraTV\n«Βράζει» από κορoναϊό η Ιερά Μονή Φιλοθέου – Μοναχοί επιχειρούν να καταπολεμήσουν τα συμπτώματα με… παρασιτοκτόνα για άλογα – Ανησυχία στις υγειονομικές αρχές για τους απανωτούς θανάτους.\nΑντί να εμβολιαστούν κατά του κοροναϊό, μοναχοί σε μονή στο Άγιο Όρος παίρνουν προληπτικά… παρασιτοκτόνα .\nΣύμφωνα με το Voria.gr , η Ιερά Μονή Φιλοθέου από το Άγιο Όρος «βράζει» από κοροναϊό, και την ίδια ώρα πληθαίνουν οι πληροφορίες πως οι μοναχοί παίρνουν προληπτικά την ουσία «ιβερμεκτίνη» που όμως δεν ενδείκνυται για τον κορoναϊό.\nΗ ουσία αυτή βρίσκεται εδώ και καιρό στο επίκεντρο θεωριών συνωμοσίας αντιεμβολιαστών, που θέλουν να αποτρέψουν τον εμβολιασμό. Ιδιαίτερα διακινείται μέσω παραχριστιανικών οργανώσεων και άλλων και μάλιστα λέγεται πως είναι το….μυστικό όπλο κατά του κορoναϊού.\nΣύμφωνα με τον κ. Μανωλόπουλο, «η «ιβερμεκτίνη» είναι από τα φάρμακα που αγκάλισαν οι αντιεμβολιαστές, αλλά θέλω να επιστήσω την προσοχή σε όποιον το παίρνει πως όχι μόνο δεν είναι αποτελεσματικό, αλλά μπορεί και να καταστεί επικίνδυνο».\nΟ FDA ανέφερε πως η «ιβερμεκτίνη» είναι ουσία που αφορά κατά κύριο λόγο τη θεραπεία των ζώων, που έχουν προσβληθεί από παράσιτα. Για τον άνθρωπο έχει λάβει έγκριση για πολύ συγκεκριμένες περιπτώσεις όπως για τις…ψείρες της κεφαλής και κάποια παράσιτα του στομάχου. Έκανε επίσης γνωστό πως η ουσία αυτή δεν δίνεται για την πρόληψη του κοροναϊού και σημειώνονταν πως η λήψη μεγάλων ποσοτήτων είναι επικίνδυνη.\nΟι περισσότεροι μοναχοί είναι απομονωμένοι στα κελλιά τους και οι πόρτες έχουν σφαλίσει για προσκυνητές και άλλους. Μετά την εκδημία του π. Λουκά πριν από 10 ημέρες, του ανιψιού του π. Πορφύριου στις αρχές της περασμένης εβδομάδας και του π.Ταξιάρχη το Σάββατο, το μοναστήρι έχει μείνει χωρίς προϊστάμενο, καθώς οι τρεις πατέρες ήταν οι προϊστάμενοι στη Γεροντική Σύναξη. Μάλιστα ο π. Ταξιάρχης αρνούνταν μέχρι τέλους να βγει από το μοναστήρι και να διακομιστεί σε νοσοκομείο, δεχόμενος επί τόπου, στο κελλί του, οξυγόνο, επειδή δεν ήθελε να μείνει «ακέφαλο» από προϊστάμενο το μοναστήρι. Μέσα στην προηγούμενη εβδομάδα νικήθηκαν επίσης από τον κορωνοϊό ο π. Κοσμάς, που ήταν ο οδοντογιατρός της Μονής και ο π.Δαμιανός.\nΚλειστές είναι και οι μονές Ξηροποτάμου και Βατοπαιδίου, στη δεύτερη, ο ηγούμενος Εφραίμ ασθένησε σοβαρά και ξεπέρασε τον κορωνοϊό μετά από πολυήμερη παραμονή στο νοσοκομείο. Στη μονή αυτή, που είχε το προηγούμενο διάστημα κοντά στα 30 κρούσματα, εμβολιάστηκε το 60% των μοναχών.\nΑπώλειες μετρά και η Μονή Κωνσταμονίτου, που έχει χάσει εφτά μοναχούς, αλλά και η Μονή Γρηγορίου με δύο μοναχούς να έχουν καταλήξει και αρκετούς άλλους να περνούν τον κορωνοϊό σχετικά δύσκολα.\nΣχετικά άρθρα: ➤ Πύργος: Μητέρα 8 παιδιών με κορονοϊό έφυγε από το νοσοκομείο και πέθανε στο σπίτι της ➤ Χαλκίδα: Νεκρή γυναίκα μετά από φωτιά που ξέσπασε σπίτι της ➤ Βόλος: Καταγγελία για κακοποίηση -«Σε παρακαλώ μην με σκοτώσεις» φώναζε γυναίκα\nΠλήθος πιστών στις λατρευτικές εκδηλώσεις για τον Πολιούχο της Λάρισας, Άγιο Αχίλλιο\nΣυναγερμός σήμανε στην Πυροσβεστική Υπηρεσία Θεσσαλονίκης μετά από φωτιά που ξέσπασε στο κτίριο όπου στεγάζεται το Βιοτεχνικό Επιμελητήριο, στην Πλατεία Αριστοτέλους.\nΣύμφωνα με πληροφορίες, όλοι οι εργαζόμενοι που βρίσκονταν στα γραφεία του κτιρίου ανέβηκαν στην ταράτσα του κτιρίου για ασφάλεια, ενώ στο σημείο βρίσκονται πέντε πυροσβεστικά οχήματα με 15 πυροσβέστες για την επιχείρηση κατάσβεσης.\nΦωτιά ξέσπασε το μεσημέρι της Παρασκευής 27 Μάϊου σε δασική έκταση λίγο μετά την Ερέτρια Ευβοίας.\nΣτο σημείο όπου ξέσπασε η φωτιά, σπεύδουν δυνάμεις της Πυροσβεστικής Υπηρεσίας Ευβοίας και εθελοντές, σύμφωνα με το evima.gr.\nΕΛΛΑΔΑ8 δευτερόλεπτα ago


Αναστόπουλος: «Κάναμε κατάθεση ψυχής» - Onsports.gr\nΤάσος Βαρδάκης, Ηράκλειο\t08 Απριλίου 2012, 22:22\nΑναστόπουλος: «Κάναμε κατάθεση ψυχής»\nΚατάθεση ψυχής έκανε και με τον Παναιτωλικό ο ΟΦΗ σύμφωνα με τον Νίκο Αναστόπουλο.\n«Σήμερα ήταν ένα δύσκολο παιχνίδι για εμάς και καθοριστικό γιατί είχαμε να αντιμετωπίσουμε ένα αντίπαλο που έπαιζε μια κατηγορία. Κατορθώσαμε και κερδίσαμε δίκαια και είχαμε φάσεις καθ ΄ όλη την διάρκεια του αγώνα. Έκαναν μεγάλη προσπάθεια τα παιδιά γιατί είχε μεσολαβήσει ένα ματς με τον Ολυμπιακό και υπήρχε προβληματισμός για την κούραση. Κατορθώσαμε και ξεπεράσαμε και αυτό το εμπόδιο και φτάσαμε δίκαια στη νίκη» δήλωσε αρχικά στη συνέντευξη Τύπου ο «Αλενατόρε».\nΌσο για τα δύο ματς που απομένουν για την λήξη του πρωταθλήματος:\n«Είχαμε μια πολύ δύσκολη και σημαντική χρονιά. Μετά από απουσία δύο ετών θέλουμε να βάλουμε τις βάσεις που πρέπει να έχει ο ΟΦΗ σαν ομάδα. Να πούμε ένα μεγάλο ευχαριστώ στον κόσμο που ήταν στο πλευρό μας σε ακόμη ένα παιχνίδι. Από αύριο ξαναμπαίνουμε στο γήπεδο για το ματς με την Κέρκυρα . Έχουμε κάποια προβλήματα με απουσίες παικτών που έχουν συμπληρώσει μια και δύο αγωνιστικές. Θα προσπαθήσουμε να παρουσιάσουμε ένα σύνολο που θα δώσει μάχη και στην Κέρκυρα».\nΓια την παραφιλολογία που είχε αναπτυχθεί πριν από το παιχνίδι με τον Παναιτωλικό ο τεχνικός του ΟΦΗ δήλωσε:\n«Όλοι αυτοί που είμαστε στην ομάδα, διοίκηση, τεχνικό τιμ και παίκτες δεν ασχολούμαστε με τέτοια πράγματα. Εμείς κάνουμε την δουλειά μας και σε κάθε παιχνίδι καταθέτουμε την ψυχή μας. Αυτό φάνηκε και σήμερα που οι παίκτες έδωσαν και την ψυχή τους για να κερδίσουν το παιχνίδι».


Χαβάη: Συνεχίζονται οι εκρήξεις στο ηφαίστειο Κιλαουέα | Euronews\nΧαβάη: Συνεχίζονται οι εκρήξεις στο ηφαίστειο Κιλαουέα\nΔύο εβδομάδες μετά τις πρώτες εκρήξεις, το ηφαίστειο Κιλαουέα συνεχίζει να βρυχάται και να εκτοξεύει τόνους λάβας. **Μεγάλη ποσότητα ηφαιστειακής τέφρας έχει σκεπάσει μια περιοχή αρκετών χιλιομέτρων γύρω από τον κρατήρα του ηφαιστείου.\nΜέχρι στιγμής, έχουν καταστραφεί τουλάχιστον 37 σπίτια. Οι αρχές της Χαβάης έχουν απομακρύνει περίπου 2000 κατοίκους ενώ ζητούν από τους ντόπιους και τουρίστες να μην επιχειρήσουν να πλησιάσουν την περιοχή. **Αρκετοί τουρίστες ρισκάρουν την ζωή τους για να βγάλουν μια καλή φωτογραφία ή μια Selfie.\nΣύμφωνα με τον ιστότοπο hawaii247.com η τοπική Υπηρεσία Πολιτικής Προστασίας εξέδωσε έκτακτη ανακοίνωση, προειδοποιώντας τους κατοίκους ότι ο άνεμος θα μεταφέρει την τέφρα προς τα νοτιοανατολικά. «Βρείτε καταφύγιο επί τόπου αν βρίσκεστε πάνω στην πορεία της τέφρας. Οι συνθήκες οδήγησης μπορεί να είναι δύσκολες, αν οδηγείτε βγείτε από τον δρόμο και περιμένετε να βελτιωθεί η ορατότητα» αναφέρει χαρακτηριστικά.\nΧαβάη: Καπνός και λάβα από το ηφαίστειο Κιλαουέα\nΧαβάη: Το ηφαίστειο "ανοίγει" την γη!


«Με το ποδόσφαιρο να αλλάξουμε τον κόσμο» – inpaok.com\n«Με το ποδόσφαιρο να αλλάξουμε τον κόσμο»\nΟ συγκλονιστικός λόγος της Ράπινο που αναδείχθηκε κορυφαία παίκτρια του 2018\nΗ Μέγκαν Ράπινο αναδείχθηκε σε κορυφαία παίκτρια για το 2018 από την FIFA και δεν έχασε την ευκαιρία να περάσει ένα υπέροχο μήνυμα για έναν καλύτερο κόσμο.\nΗ ηγέτιδα της Εθνικής των ΗΠΑ, που κέρδισε την αναγνώριση στο παγκόσμιο στερέωμα, χάρη στη σθεναρή της αντίσταση στη μεγάλη κόντρα με τον πρόεδρο της χώρας της, Ντόναλντ Τραμπ, είχε άλλο ένα μάθημα να δώσει.\nΣυγκεκριμένα, τόνισε πως μέσω του ποδοσφαίρου μπορούν οι αθλητές να βοηθήσουν στο να αλλάξει προς το καλύτερο η κοινωνία μας, ενώ δεν έκρυψε τη συγκίνησή της που κέρδισε το βραβείο, κάνοντας ιδιαίτερη μνεία στον Λιονέλ Μέσι.\nΑναλυτικά, ο λόγος της μόλις παρέλαβε το βραβείο ήταν ο εξής: «Δε σου λένε πόσο βαρύ είναι (γέλια). Ο Μέσι μου είπε, βέβαια, γιατί το έχει πάρει τόσες φορές. Έχω χάσει λίγο τα λόγια μου τώρα. Θέλω να ευχαριστήσω τους φίλους μου και την οικογένειά μου, όπως και την κοπέλα μου. Ευχαριστώ για τη στήριξη, ειδικά πέρυσι. Όλοι οι προπονητές μου, ειδικά φέτος στο τεχνικό επιτελείο της Τζιλ Έλις, που μας έδωσαν πολλή δύναμη. Για όσους βλέπετε τώρα γυνακείο ποδόσφαιρο, αργήσατε να έρθετε στο πάρτι, αλλά είναι όλα υπέροχα. H FIFA διοργάνωσε ένα εξαιρετικό Παγκόσμιο Κύπελλο.\nΚάποιες από τις ιστορίες που με ενέπνευσαν φέτος, όπως του Ραχίμ Στέρλινγκ και του Κουλιμπαλί, αφορούσαν το ρατσισμό που έχουν βιώσει σε όλη τους τη ζωή. Η γυναίκα στο Ιράν. Αυτοί που παλεύουν κάθε μέρα για το άθλημα που αγαπούν και όσοι παλεύουν την ομοφοβία. Αφήστε χώρο σε άλλους ανθρώπους. Δώστε τους ώθηση. Μοιραστείτε την επιτυχία σας. Έχουμε ευκαιρία μέσα από αυτό το ωραίο παιχνίδι να αλλάξουμε τον κόσμο προς το καλύτερο».


Στον προϋπολογισμό του Νέου Έτους για το Νοσοκομείο τα 570.000 ευρώ - On Preveza News - 24ωρη ενημέρωση από την Πρέβεζα, την Ελλάδα και τον Κόσμο\nΣτον προϋπολογισμό του Νέου Έτους για το Νοσοκομείο τα 570.000 ευρώ\nΔευτέρα, 4 Ιανουαρίου 2021, 12:18\nΠέμπτη, 19 Μαΐου, 2022 8:27 πμ.\nΟ ”Χριστουγεννιάτικός μποναμάς” των 570.000 ευρώ για το Νοσοκομείο Πρέβεζας που δόθηκε από την Περιφέρεια Ηπείρου, ήδη εντάχθηκε στον προϋπολογισμό του Νέου Έτους.\nΣύμφωνα με πληροφορίες του onprevezanews.gr, τα χρήματα αυτά θα βοηθήσουν προκειμένου να πραγματοποιηθούν έργα στο Νοσοκομείο, αν και στόχος παραμένει πάντα η κατασκευή νέου Νοσοκομείου.\nΩστόσο οι πληροφορίες αναφέρουν ότι τα έργα αφορούν την δημιουργία καταλύματος για τους εφημερεύοντες ιατρούς, νέου σύστημα πυρόσβεσης, τοποθέτηση νέων κουφωμάτων, δημιουργία τουαλετών σε κλίνες, κ.α.\nTags: Νοσοκομείο ΠρέβεζαςΠρέβεζαΥγεία


ΣΥΝΑΝΤΗΣΗ ΚΥΡ. ΜΗΤΣΟΤΑΚΗ ΚΑΙ Ταγίπ Ερντογάν (video)\n«Κάθε αμφισβήτησή τους, όχι μόνον δεν βοηθά, αλλά υπονομεύει τις σχέσεις καλής γειτονίας. Και η ανάγνωση τής συχνά δύσκολης ιστορίας μας δεν πρέπει να γίνεται επιλεκτικά. Όταν αναφερόμαστε, για παράδειγμα, στη Συνθήκη της Λωζάνης και στα δικαιώματα της θρησκευτικής μειονότητας στη Θράκη δεν πρέπει να ξεχνάμε, ότι κάποτε στην Κωνσταντινούπολη ζούσαν 100.000 Έλληνες που εγκατέλειψαν σε δραματικές συνθήκες τον τόπο τους. Οι ελληνοτουρκικές σχέσεις χρειάζονται ουσιαστική επανεκκίνηση. Κι αυτό, πέρα από την απαρέγκλιτη τήρηση του διεθνούς δικαίου, προϋποθέτει και το σεβασμό που κάθε ηγεσία και κάθε λαός οφείλουν να δείχνουν στις ευαισθησίες του άλλου», συνέχισε ο πρόεδρος της ΝΔ και προσέθεσε:\n«Χρειάζεται θάρρος και γενναιότητα. Όχι αθεμελίωτες και ανεδαφικές αξιώσεις. Αυτά, μεταξύ άλλων, τόνισα στον Πρόεδρο Ερντογάν, στην ειλικρινή ανταλλαγή απόψεων που είχαμε, υπογραμμίζοντας του επιπλέον ότι η επίσκεψή του στη Θράκη θα πρέπει να βελτιώσει και όχι να διαταράξει τις σχέσεις των δύο χωρών. Σε ό,τι αφορά, τέλος, την έλλειψη προετοιμασίας, αλλά και τα τελικά αποτελέσματα αυτής της επίσκεψης, θα τοποθετηθώ μετά το πέρας της, για λόγους που κατανοούν όλοι οι Έλληνες».


All fired up:οι κόκκινες τσάντες του οίκου Louis Vuitton μόλις κατέφθασαν και δημιουργούν εξάρτηση - Queen Plus\nAll fired up:οι κόκκινες τσάντες του οίκου Louis Vuitton μόλις κατέφθασαν και δημιουργούν εξάρτηση\nΔύσκολο να διαλέξεις μόνο μια!\nΤο κόκκινο παίρνει φωτιά! Όλοι οι σχεδιαστές το αγαπούν! Και γιατί όχι καθώς αποτελεί τον βασιλιά των χρωμάτων του πάθους και της φωτιάς. Τα κόκκινα αξεσουάρ μονοπώλησαν το ενδιαφέρον μας στην Εβδομάδα Μόδας του Λονδίνου, της Νέας Υόρκης, του Μιλάνου και του Παρισιού. Στα περισσότερα fashion shows το κόκκινο της φωτιάς έβαλε τη δική του πινελιά στα σύνολα των σχεδιαστών μετατρέποντας τον χειμώνα σε μια γοητευτική πυρκαγιά αισθήσεων και εικόνων.\nΤα νέα φθινοπωρινά σχέδια έχουν ήδη κάνει την εμφάνισή τους στα e-shops των μεγαλύτερων οίκων μόδας παγκοσμίως και αυτά που μας έκλεψαν την καρδιά ήταν οι κόκκινες τσάντες του οίκου Louis Vuitton. Μόλις κατέφθασαν και μας δημιουργούν εξάρτηση. Η συλλογή για το Φθινόπωρο/Χειμώνα 19-20 μας συναρπάζει! Δύσκολο να διαλέξεις μόνο μια...


Δεν ξέρω για ποιόν λόγο σταμάτησαν όλες οι ηχητικές προ-ειδοποιήσεις(ζώνη ασφαλείας,φλας,πόρτες,φώτα).Στο αυτοκίνητο έγινε,τελευταία, μια σοβαρή επισκευή:αλλαγή φλαντζας κεφαλής.Δεν βλέπω όμως κάποια σχέση με το πρόβλημα αυτό.Υπάρχει κάτι που μπορώ να δω μόνος ή συνεργείο;\nΜάλλον κάηκε το ηχείο που βρίσκεται στο κέντρο του ταμπλό.\nΥπάρχουν και ρυθμίσεις που μπορείς να κάνεις για τα φλας ας πούμε. Θα ψάξω και θα βάλω αργότερα βίντεο\nΕυχαριστώ για την απάντηση φίλε μου,ελπίζω να μη χρειασθεί να ξηλώσω όλο το ταμπλώ προκειμένου να μετρήσω ή να αλλάξω,αν χρειασθεί το μεγάφωνο αυτό!\nΠεριμένω για το βίντεο με τις ρυθμίσεις. Και πάλι σ'ευχαριστώ!\nΔεν είναι δύσκολο να αλλάξει το ηχείο αν χρειαστεί. Ούτε βγαίνει όλο το ταμπλό.\nΕδώ είναι το βίντεο.\nΜάλλον όμως είναι πρόβλημα του ηχείου\nΜήπως δεν μπήκε το Link του βίντεο;\nΠολύ χρήσιμο το βιντεο!Ενεργοποίησα το μενού,έφτασα στο P7 που με ενδιέφερε(warning tones volume) και είδα ότι είναι στην τιμή 3.Το έβαλα στο 5,αποθήκευση,αλλά δυστυχώς ούτε μπιπ,ούτε τίποτα....Το μεγάφωνο παραμένει σιωπηλό.Υπάρχεικάποιος τρόπος ελέγχου του κεντρικού μεγαφώνου;\nΤις ασφάλειες τις έχεις κοιτάξει;\nΌλα τα άλλα σου δουλεύουν σωστά;\nΑσφάλειες δεν είδα,επειδή το εγκατεστημένο ηχητικό σύστημα δουλεύει κανονικά,και από εκεί φαντάζομαι,να παίρνει και το μεγάφωνο του ταμπλό.Προειδοποιητικά εικονίδια ανάβουν(ζώνη,πόρτα κλπ) κανονικά,μόνο ο ήχος απουσιάζει.\nΣυνεχίζοντας το ψάξιμο,έβγαλα το κάλυμμα/σίτα του κεντρικού μεγαφώνου του ταμπλό για να φτάσω το μεγάφωνο,και αντί για το αναμενόμενο είδα αυτό(φωτο).Στην αρχή μου φάνηκε σαν καπάκι κάτι,αλλά ψαχουλευτά κατάλαβα ότι είναι μεμβράνη.Σκόπευα να το βγάλω και να το μετρήσω,αλλά πρόσβαση σχεδόν αδύνατη.Μήπως πρέπει να βγει να βγεί η κονσόλα;Καμμία ιδέα,συμβουλή υπάρχει;(Δυστυχώς το σύστημα δεν μου επιτρέπει να ανεβάσω τη φωτογραφία επειδή εχει μεγάλο μέγεθος(1,95 ΜΒ)).\nΤο μεγάφωνο βγήκε τελικά,αλλά φαίνεται καλό,στην ωμομέτρηση δείχνει 7,1 Ω.https://postimg.cc/0McLWgWf/abcbe92d\nΑν δεν είναι το μεγάφωνο,τότε τι φταίει; Καμμία ιδέα;\nΤζαμπα ψαχνεις στο μεγαφωνο του ταμπλο, ο ηχος βγενει μεσα απο το καντραν, δηλαδη το μεγαφωνο ειναι μεσα και πισω απο το καντραν.\nΚι άλλο μεγάφωνο;Tο έχεις δει,πρόσβαση αδύνατη;\nΔεν το εχω δει, αλλα απο εκει βγενει ο ηχος, το μεγαφωνο ειναι μεσα στο καντραν, στα αριστερα πανω οπως φενεται στην φωτογραφια, δεν ξερω αν με το opcom μπορεις να το τεσταρεις, δεν θυμαμαι αν βγαζει επιλογη. Σε αλλο αμαξι που μου ειχε καει, πηρα ενα αλλο καντραν μεταχειρησμενο, και πηρα μονο το ηχειο.\nΠολύ κατατοπιστικός φίλε μου,σ'ευχαριστώ πολύ!Δηλαδή,βάζοντας ένα μεταχειρισμένο καντραν οργάνων λύνεται το πρόβλημα,και τι είναι το opcam;\nΌχι δεν λύνεται με μεταχειρισμένο καντράν, γιατί θέλει κωδηκωποιηση, απλά περνεις μόνο τι ηχείο από το μεταχειρισμένο. Opcom είναι διαγνωστικό σε λαπτοπ.\nΜάλιστα!Κωδικοποίηση επειδή είναι το immobiliser εκεί; Ή τι άλλο;\nΌλες οι ώρες είναι GMT +3. Η ώρα τώρα είναι 21:46.


Ο Δίας σε τρίγωνο με Ουρανό στις 25 Σεπτεμβρίου 2014.\nΟ Δίας σε τρίγωνο με τον Ουρανό. Ριζικές αλλαγές και ανέλπιστες ευκαιρίες! Προβλέψεις για τα ζώδια.\nΣτις 25 Σεπτεμβρίου και ώρα 21:19, αποκορυφώνεται το πολυαναμενόμενο τρίγωνο Δία-Ουρανού. Πρόκειται για μια όψη εξαιρετικά θετική, που φέρνει ανέλπιστες ευκαιρίες και ενισχύει την αισιοδοξία μας. Ο Ουρανός, που συνδέεται με τις καινοτομίες, μπορεί να φέρει ριζικές αλλαγές σε θέματα που ξεκίνησαν το 2010, οπότε και ξεκίνησε ο νέος κύκλος Δία-Ουρανού (σύνοδος Δία-Ουρανού 8/6/2010 στον Κριό, 19/9/2010 στους Ιχθείς και 4/1/2011 στους Ιχθείς) και εντάθηκαν από τον Αύγουστο του 2013 μέχρι τον Απρίλιο του 2014 με το τετράγωνο Δία-Ουρανού.\nΤο τρίγωνο Δία-Ουρανού πραγματοποιείται για πρώτη φορά στις 25 Σεπτεμβρίου και πρόκειται να σχηματιστεί ξανά στις 3/3/2015 και στις 22/6/2015. Το τρίγωνο που σχηματίζεται τώρα, θα βρίσκεται σε ισχύ μέχρι τα μέσα Οκτωβρίου, ενώ από τις αρχές Οκτωβρίου ο Άρης από τον Τοξότη, θα σχηματίσει ένα μεγάλο τρίγωνο με αυτούς τους πλανήτες, γεγονός που θα το ενισχύσει ακόμα περισσότερο.\nΠέρα από τις όποιες εξελίξεις συμβούν σε κοσμικό επίπεδο, η όψη αυτή αφορά και τον καθέναν μας ατομικά, αφού όλοι μπορούμε να εκμεταλλευτούμε κάποιες ευνοϊκές καταστάσεις και να δημιουργήσουμε ένα καλύτερο μέλλον. Οι επιχειρηματικές ή οι συλλογικές δραστηριότητες, η δημιουργικότητα, τα ταξίδια, η μελέτη, τα τυχερά παιγνίδια, οι καινοτομίες και οι ευκαιρίες μέσω διαδικτύου, είναι μόνο κάποιοι τομείς που μπορούν να αποφέρουν σημαντικά κέρδη, ενώ οι πρωτοποριακές ιδέες μπορούν ακόμα και να αλλάξουν ριζικά τα σημερινά δεδομένα.\nΠοια ζώδια ευνοούνται από το τρίγωνο Δία-Ουρανού\nΤα ζώδια που ευνοούνται περισσότερο από αυτή την όψη είναι αυτά της Φωτιάς (Κριοί, Λέοντες και Τοξότες) καθώς και τα ζώδια του Αέρα (Δίδυμοι, Ζυγοί και Υδροχόοι) και ιδιαίτερα όσοι έχουν γεννηθεί γύρω στις 4/2, 5/4, 6/6, 8/8, 8/10 και 7/12.\nΔίας σε τρίγωνο με Ουρανό και προβλέψεις για τα 12 ζώδια\nΦίλε Κριέ, ο Ουρανός που βρίσκεται στο ζώδιό σου, σχηματίζει στις 25 Σεπτεμβρίου τρίγωνο με τον Δία, μια όψη που θα σου φέρει μεγάλα οφέλη μέχρι και τα μέσα του Οκτωβρίου. Γεμάτος αυτοπεποίθηση, το διάστημα αυτό θα μπορέσεις να πετύχεις τα σχέδιά σου, να εκμεταλλευτείς επαγγελματικές ευκαιρίες, αλλά και να «τακτοποιήσεις» την αισθηματική σου ζωή. Το γεγονός ότι ο Ουρανός είναι ένας απρόβλεπτος πλανήτης, συνιστά να έχεις τα μάτια σου ανοιχτά και να παρατηρείς τα δρώμενα, ώστε να ενεργήσεις την κατάλληλη στιγμή. Τα ταξίδια στο εξωτερικό ή άτομα που προέρχονται από άλλη χώρα, μπορούν να σου ανοίξουν το δρόμο για μια λαμπρή πορεία, ενώ δεν αποκλείεται ένα αλλοδαπό άτομο να γίνει ο μόνιμος σύντροφός σου, σε περίπτωση που είσαι ελεύθερος. Αν πάλι διατηρείς ήδη μια σχέση, ο γάμος ή και μια απρόβλεπτη, αλλά καλοδεχούμενη εγκυμοσύνη, είναι πολύ πιθανά.\nΑγαπητέ Ταύρε, το τρίγωνο Δία-Ουρανού που αποκορυφώνεται στις 25 Σεπτεμβρίου, πρόκειται να φέρει μια ανάσα στα οικονομικά σου, που σε ταλαιπωρούν το τελευταίο διάστημα. Απρόβλεπτα γεγονότα, όπως μια ξαφνική αγοραπωλησία, μια κληρονομιά ή και ένα αναπάντεχο κέρδος από τυχερό παιγνίδι, θα αλλάξουν την ποιότητα της ζωής σου και θα σου δώσουν την ευκαιρία να κάνεις καινούργια σχέδια για το μέλλον σου. Ο Ουρανός, που κυβερνά τον τομέα της καριέρας σου στο ηλιακό σου ωροσκόπιο, μπορεί ακόμα να σου επιφυλάσσει μια επαγγελματική πρόταση που θα σε ενθουσιάσει και θα σου αποφέρει σημαντικά κέρδη. Ευχάριστες αλλαγές θα γίνουν και στο οικιακό σου περιβάλλον, όπου δεν αποκλείεται να υποδεχτείς ένα νέο μέλος στην οικογένειά σου ή να εγκατασταθείς μόνιμα σε μια άλλη πόλη ή και χώρα.\nΑγαπητέ Δίδυμε, στις 25 Σεπτεμβρίου αποκορυφώνεται το τρίγωνο Δία-Ουρανού που για σένα σηματοδοτεί μια περίοδο έντονης κοινωνικότητας καθώς επίσης και την επίτευξη των προσωπικών σου φιλοδοξιών. Οι φίλοι και οι γνωστοί σου, καθώς και κάποιες καινούργιες γνωριμίες που θα κάνεις μέχρι τα μέσα του Οκτώβρη, θα αποτελέσουν τους ισχυρούς σύμμαχούς σου που θα συμβάλουν στην υλοποίηση των στόχων σου. Παράλληλα, θα δημιουργηθούν οι κατάλληλες συνθήκες για επαγγελματικές συμφωνίες, που θα σου δώσουν την ευκαιρία να προβάλλεις τον εαυτό σου και το έργο σου. Μικρά ή μεγαλύτερα ταξίδια μπορούν επίσης να σου προσφέρουν ευχάριστες εμπειρίες. Θετικές εξελίξεις αναμένονται και στην αισθηματική σου ζωή, καθώς ο Δίας που κυβερνά τον τομέα του γάμου σου, θα κάνει τη σχέση σου πιο φλογερή, ενώ αν είσαι ελεύθερος, θα σου φέρει ένα νέο έρωτα.\nΦίλε Καρκίνε, ο Δίας που βρίσκεται στον τομέα των οικονομικών σου, σχηματίζει τρίγωνο με τον Ουρανό από το ζενίθ του ωροσκοπίου σου στις 25 Σεπτεμβρίου και υπόσχεται να σου φέρει σημαντικά κέρδη μέχρι τα μέσα του Οκτώβρη. Είτε είσαι ελεύθερος επαγγελματίας είτε είσαι υπάλληλος, οι ευκαιρίες που θα προκύψουν αυτό το διάστημα, θα σου επιτρέψουν να αναδειχθείς και να κατακτήσεις την προαγωγή που ονειρεύεσαι ή να αυξήσεις σημαντικά την πελατεία σου. Αν ανήκεις στους Καρκίνους που αναζητούν μια νέα δραστηριότητα, ο Ουρανός πρόκειται να σου φέρει μια «έμπνευση», που θα αποδειχθεί εξαιρετικά επικερδής. Έτσι, θα μπορέσεις να αποπληρώσεις χρέη που σε ταλαιπωρούν και να δημιουργήσεις μια νέα ισορροπία ανάμεσα στα έσοδα και τα έξοδά σου. Τέλος, δεν αποκλείεται η οικονομική σου ανάκαμψη να προέλθει μετά από κάποιες αποκαλύψεις.\nΑγαπητέ Λέοντα, το τρίγωνο που θα σχηματίσει ο Δίας από το ζώδιό σου με τον Ουρανό στις 25 Σεπτεμβρίου, αναμένεται εξαιρετικά ευνοϊκό για σένα. Η όψη αυτή θα τονίσει την επιθυμία σου να ανακαλύψεις νέους προορισμούς μέσα από γνώσεις ή ταξίδια και θα σου δημιουργήσει νέους ορίζοντες και προοπτικές. Μέσα σ’ αυτή την αναζήτηση, η εγκατάσταση σε μια άλλη χώρα αποτελεί ένα πολύ πιθανό σενάριο, αφού ακόμα και χωρίς προετοιμασία και προγραμματισμό, η τύχη δουλεύει για σένα. Δεν αποκλείεται μάλιστα, να ακολουθήσεις έναν έρωτα που παρά τη μικρή του διάρκεια, έχει όλες τις προϋποθέσεις για να εξελιχθεί θετικά. Εξάλλου, ο Ουρανός που κυβερνά τον τομέα των σχέσεών σου, μπορεί να επισπεύσει ένα γάμο ή μια επαγγελματική συνεργασία, που θα επηρεάσει προς το καλύτερο το μέλλον σου.\nΟ Δίας που βρίσκεται στον δωδέκατο οίκο του ηλιακού σου ωροσκοπίου, λειτουργεί σαν ο από μηχανής θεός, φίλε Παρθένε, που σε προφυλάσσει από κάθε αναποδιά. Η επιρροή του ωστόσο αυξάνεται ακόμα περισσότερο τώρα, αφού με το τρίγωνο που θα σχηματίσει με τον Ουρανό στις 25 Σεπτεμβρίου, θα «φροντίσει» να αποκαταστήσει και τα οικονομικά σου και να σε απεγκλωβίσει από κάθε ταλαιπωρία. Η εξέλιξη αυτή μπορεί να εκπλήξει ακόμα κι εσένα τον ίδιο, καθώς τα αναμενόμενα αποτελέσματα, που δεν ήρθαν από την οργάνωση, τον προγραμματισμό και την πειθαρχία, θα έρθουν από εκεί που δεν το περιμένεις με τη βοήθεια της τύχης. Θετικές εξελίξεις επιπλέον, θα υπάρξουν και στα επαγγελματικά σου αλλά και στην προσωπική σου ζωή, όπου αν είσαι αδέσμευτος, η αναζωπύρωση μιας παλιάς σχέσης ή ένας νέος έρωτας, θα σε αναγεννήσουν.\nΦίλε Ζυγέ, το θεαματικό τρίγωνο Δία-Ουρανού που αποκορυφώνεται στις 25 Σεπτεμβρίου, αποτελεί την καλύτερη εγγύηση για την εξέλιξη των αισθηματικών σου υποθέσεων και για τις σχέσεις σου γενικότερα. Μετά από μια ομολογουμένως δύσκολη περίοδο, είναι καιρός να βρεις την αρμονία που ζητάς και να ζήσεις μια νέα «άνοιξη» με τον σύντροφό σου. Μια νέα κατανόηση ή και κάποια σύντομα ρομαντικά ταξίδια θα σε ανανεώσουν και θα σε κάνουν να σκεφτείς ακόμα και την πιθανότητα του γάμου. Σε περίπτωση που είσαι ελεύθερος, ένας νέος έρωτας, ίσως και μέσα από το φιλικό σου περιβάλλον, θα εξελιχθεί σε μια σοβαρή σχέση. Η όψη αυτή ωστόσο, σου επιτρέπει (αν το επιθυμείς) να δημιουργήσεις και νέες επαγγελματικές συνεργασίες, οι οποίες θα έχουν πολύ καλές προοπτικές.\nΑγαπητέ Σκορπιέ, το τρίγωνο Δία-Ουρανού που σχηματίζεται στις 25 Σεπτεμβρίου, ενεργοποιεί τομείς του ωροσκοπίου σου, που σχετίζονται με την εργασία και την καριέρα σου, γεγονός που συνιστά να δραστηριοποιηθείς περισσότερο μέχρι τα μέσα του Οκτώβρη, προκειμένου να εξασφαλίσεις την ανοδική πορεία που ονειρεύεσαι. Ο Ουρανός μπορεί να σου φέρει ανέλπιστες και αξιόλογες ευκαιρίες, που θα σε βοηθήσουν να διακριθείς, να καταξιωθείς και φυσικά να δημιουργήσεις μια πολύ καλή και σταθερή οικονομική βάση. Αν σκέφτεσαι να ξεκινήσεις μια δική σου επιχείρηση, αυτή είναι η κατάλληλη στιγμή, καθώς οι συνθήκες θα τα φέρουν όλα ευνοϊκά, ενώ με τον Κρόνο στο ζώδιό σου, ήδη έχεις ωριμάσει και είσαι έτοιμος για ένα τέτοιο εγχείρημα. Θετικές εξελίξεις θα υπάρξουν και στο οικογενειακό σου περιβάλλον.\nΦίλε Τοξότη, έχεις κάθε λόγο να χαίρεσαι λίγο περισσότερο, αφού ο δικός σου κυβερνήτης Δίας, από το συμβατό ζώδιο του Λέοντα, σχηματίζει τρίγωνο με τον Ουρανό στις 25 Σεπτεμβρίου και ένα μεγάλο τρίγωνο με το ζώδιό σου. Ανήκεις λοιπόν στους πιο τυχερούς αυτής της περιόδου κι αυτό σημαίνει ότι μέχρι τα μέσα του Οκτωβρίου η ζωή σου μπορεί να αλλάξει ριζικά και μάλιστα αποκλειστικά και μόνο με τη βοήθεια της τύχης. Οι ευκαιρίες θα έρθουν σε όλους τους τομείς της ζωής σου και το μόνο που χρήζει προσοχής, είναι να μην αδρανήσεις και επαναπαυτείς. Τώρα είναι η ευκαιρία σου να λάμψεις, να διακριθείς, να αποκτήσεις ένα πτυχίο που θα σου ανοίξει πόρτες ή και να δημιουργήσεις την οικογένειά σου. Ό,τι κι αν είναι αυτό που θα αποφασίσεις να ξεκινήσεις τώρα, να ξέρεις ότι θα έχει επιτυχία και διάρκεια.\nΦίλε Αιγόκερε, είναι αλήθεια ότι ο Ουρανός μέχρι τώρα σου δημιούργησε πολλά προβλήματα, κυρίως στο οικογενειακό σου περιβάλλον. Το τρίγωνο που θα σχηματίσει με τον Δία στις 25 Σεπτεμβρίου μπορεί να λειτουργήσει κάπως διφορούμενα στη δική σου περίπτωση, σε κάθε περίπτωση όμως, θα σε απαλλάξει από τις ταλαιπωρίες. Είναι λοιπόν πιθανό να σηματοδοτεί το τέλος ενός προβλήματος ή μιας κατάστασης, που μπορεί να γίνει με δραματικό τρόπο, παράλληλα όμως θα σε λυτρώσει, ή να γίνει με θετικό τρόπο, όπως το ονειρεύεσαι. Και στις δυο περιπτώσεις, αυτό το τέλος θα ανοίξει ένα νέο κεφάλαιο στη ζωή σου με πολύ καλύτερες προοπτικές. Η όψη αυτή επιπλέον, ευνοεί θέματα που σχετίζονται με την ακίνητη περιουσία σου, ενώ δεν αποκλείεται να σου φέρει ανέλπιστα κέρδη μέσα από μια αγοραπωλησία, μια κληρονομιά ή περασμένες επενδύσεις.\nΑγαπητέ Υδροχόε, το τρίγωνο που σχηματίζει ο κυβερνήτης σου Ουρανός με τον Δία στις 25 Σεπτεμβρίου, είναι αρκετά θετικό για το ζώδιό σου, αφού σου δίνει την ευκαιρία να αποκαταστήσεις την αισθηματική σου ζωή, τις σχέσεις που σε ενδιαφέρουν, αλλά και να πραγματοποιήσεις κάποιες φιλοδοξίες σου. Έτσι, μέχρι τα μέσα του Οκτώβρη θα μπορέσεις κατ’ αρχήν να βάλεις μια τάξη στα προσωπικά σου, ειδικά αν ανήκεις στους Υδροχόους εκείνους, που αμφιταλαντεύονται ανάμεσα σε παράλληλους δεσμούς. Αν είσαι ελεύθερος, ένας κεραυνοβόλος έρωτας είναι πολύ πιθανός αυτό το διάστημα και σ’ αυτή την περίπτωση μάλλον θα αναθεωρήσεις τις απόψεις σου περί «εργένικης» ζωής. Σημαντικές ευκαιρίες θα προκύψουν και στα επαγγελματικά σου, όπου μια συμφωνία ή μια νέα συνεργασία, θα αποδειχθεί εξαιρετικά κερδοφόρα.\nΑγαπητέ Ιχθύ, στις 25 Σεπτεμβρίου ο παραδοσιακός σου κυβερνήτης Δίας σχηματίζει τρίγωνο με τον Ουρανό, μια όψη που πρόκειται να φέρει μια ανάσα στα οικονομικά σου, που το τελευταίο διάστημα φαίνεται να πηγαίνουν από το κακό στο χειρότερο. Ο Ουρανός, που ευθύνεται για όλα αυτά τα σκαμπανεβάσματα, τώρα συμμαχεί με τον Δία και σου προσφέρει νέες ευκαιρίες, επαγγελματικές προτάσεις και προοπτικές που εκτός από νέα εισοδήματα, εγγυώνται και την προσωπική σου προβολή. Υπάρχει επίσης πιθανότητα να αποκτήσεις περισσότερα χρήματα μέσα από παρασκηνιακές δραστηριότητες ή και από εργασίες, που σχετίζονται με κάποιο τρόπο με το εξωτερικό. Με την όψη αυτή μπορείς επίσης να απαλλαγείς οριστικά από τυχόν προβλήματα υγείας ή να βελτιώσεις την εμφάνισή σου με ένα πρόγραμμα γυμναστικής ή υγιεινής διατροφής.\nΗμερομηνία Τροποποίησης: 23-09-2014 13:59:00


Δημοσιεύθηκε από: Βιγλάτωρας 5 Μαρτίου 2019 8:32 ΠΜ\nΣε ανάρτηση του στο Instagram, ο καλύτερος φίλος του Κιθ Φλιντ, ο Λίαμ Χάουλετ, έγραψε: «Η είδηση αληθεύει. Δεν μπορώ να πιστέψω ότι το λέω αυτό αλλά ο αδελφός μας Κιθ έβαλε τέλος στη ζωή του το Σαββατοκύριακο».\nΤο συγκρότημα ανάρτησε επίσης στο Twitter το μήνυμα: «Συγκλονισμένοι και με ανείπωτη λύπη επιβεβαιώνουμε τον θάνατο του αδελφού μας και καλύτερου φίλου Κιθ Φλιντ, ενός πραγματικού σκαπανέα, πρωτοπόρου και θρύλου. Θα μας λείπει πάντα. Σας ευχαριστούμε για τον σεβασμό σας αυτή την ώρα στην ιδιωτικότητα όλων όσοι είχαν μια στενή σχέση μαζί του».


Χρ. Καραπίτσος: «Θα απαιτήσω άμεσα ενίσχυση…» - aigialeiaspor.com Χρ. Καραπίτσος: «Θα απαιτήσω άμεσα ενίσχυση…» - aigialeiaspor.com\nΑρχική Uncategorized Χρ. Καραπίτσος: «Θα απαιτήσω άμεσα ενίσχυση…»\nΧρ. Καραπίτσος: «Θα απαιτήσω άμεσα ενίσχυση…»\nΈντονα προβληματισμένος ήταν μετά το παιχνίδι ο Χρήστος Καραπίτσος. Ο προπονητής του Παναιγιάλειου δεν μάσησε τα λόγια και κατηγορηματικά δήλωσε ότι θα απαιτήσει άμεση ενίσχυση της ομάδας για να αποφύγει τα χειρότερα. Το ερώτημα, ωστόσο, είναι εάν υπάρχει η δυνατότητα να γίνει…\n«Το παιχνίδι σήμερα ήταν οριακό για μας. Καταφέραμε να προηγηθούμε δύο φορές και δεν καταφέραμε να κρατήσουμε το σκορ. Πιστεύω ότι ο αγωνιστικός χώρος ήταν δύσκολος και για τις δύο ομάδες. Εμείς πρέπει να διορθώσουμε πολλά πράγματα, μα πάρα πολλά πράγματα. Θέλουμε ενίσχυση άμεσα αν θέλουμε να σωθούμε, διαφορετικά δεν θα έχουμε ωραία κατάληξη και είναι κρίμα γι΄ αυτή την ομάδα. Θα απαιτήσω άμεσα ενίσχυση και δεν κρύβω ότι είμαι πολύ προβληματισμένος. Δεν χρειάζεται να πω τίποτε περισσότερο. Καταλαβαίνουμε, βλέπουμε και ξέρουμε τι χρειάζεται».\nΠροηγούμενο άρθροΠ.Γ.Σ.: Ξεκίνησε με την «αγαπημένη» του ισοπαλία (2-2) κόντρα στην Παλλήνη\nΕπόμενο άρθροΗ διοίκηση πρέπει να κινηθεί σε όλα τα επίπεδα…


Ο Νταλάρας και οι συναυλίες για το ρεμπέτικο... - rebetiko.sealabs.net\nΟ Νταλάρας και οι συναυλίες για το ρεμπέτικο...\nΕγγραφή: 26 Δεκ 2006 07:39 pm\n#1 Δημοσίευση από damalailama » 27 Φεβ 2008 11:20 pm\nΉμαρτον! ΠΑΛΙ ο Νταλάρας συναυλία για το ρεμπέτικο; Τέτοιος ...ρεμπετάρχης δε ξανάγινε! Και με τί επιμέλεια!Τιμά στίχους, Τιμά εκτελέσεις, Τιμά το ρεμπέτικο ύφος...τα έχει τιμήσει όλα! Λέω να κάνω κι εγώ μια συναυλία για τη ...λαμπάντα...με παραδοσιακό ύφος...α, και 500€ είσοδο στο μέγαρο μουσικής, " τον τεκέ της μπουρζουαζίας" , που λέει και γνωστό σύνθημα...\nΑυτοί που νομίζουν οτι τα ξέρουν όλα, εκνευρίζουν εμάς που τα ξέρουμε...\n#2 Δημοσίευση από Pikinos » 28 Φεβ 2008 10:54 am\nΝΤΑΛΑΡΑΣ, ΝΤΑΛΑΡΑΣ, ΝΤΑΛΑΡΑΣ!\nΔε θα μπω στη διαδικασία να κρίνω τον άνθρωπο, αλλά τον μουσικό Νταλάρα. Όπως και να το κάνεις, είναι δεξιοτέχνης οργανοπαίχτης και προικισμένος τραγουδιστής που καλύπτει τεράστιο φάσμα.\nΤώρα τα περί <<ρεμπέτικου στο Μέγαρο>> είναι κατ' εμέ:\n1. σπαστικές κινήσεις, με λίγα λόγια όποιος καλλιτέχνης ξεμείνει από υλικό/έμπνευση θυμάται το ρεμπέτικο, που έχει έτσι κι' αλλιώς ευρεία απήχηση και άρα εξασφαλισμένη επιτυχία (με λίγα λόγια δηλαδή, μια σίγουρη επένδυση)\n2. οι <<τιμιτικές>>, είναι για μένα τρίχες κατσαρές, μιας και όλοι γνωρίζουμε ποιοί ήταν αυτοί που κωλοτρίβονταν στους ρεμπέτες μέχρι να γίνουν κάποιοι (ή ακόμα χειρότερο αντιπαράδειγμα, η εθνική συνθετάρα μας (sic), που ευθαρσώς αγνοoύσε την ύπαρξή του Mάρκου!).\nΈτσι καλέ μου Μόσχαρε, εγώ δε χολοσκάω\nπαρά ακούω mp3\nκαι τους νταλγκάδες σπάω!\nΔίκοπη να 'χα στο λαιμό, να μου 'παιρναν τη ζήση,\nόχι! δεν πάω Μέγαρο\nας μείνω με τον παίδαρο\nκι' ας γύρευε η σύζυγος ευθύς να με χωρίσει!\n(Έτσι, για να το τσικνίσουμε λιγάκι!)\n#3 Δημοσίευση από issipap » 28 Φεβ 2008 11:34 am\nΣυμφωνώ και με τον ταύρο που το έθιξε και με τον άσπονδο ταυρούλη εξ Αλλεμάνδας!\nΑυτοί μας κάνανε να χρειαζόμαστε όλοι ψυχοτρόπα για να ξενταλκαδιάσουμε!\nΚαλά που υπάρχει κι ο Τζιμάκος, που είναι το καλύτερο υποκατάστατο της ηρωίνης.\nΤώρα για τα Μέγαρα, να θυμίσω λίγους στίχους τιμητικούς του Παύλου Σιδηρόπουλου\nΤετρακόσιες δραχμές ζητάς\nΝα μου παίξεις παλιά τραγουδάκια\nΜου θρονιάστηκες σαν κερατάς\nΣε αρτίστικα μπαρ στα Κολωνάκια\nΜελέτησες τον μπαγλαμά\nφοράς και γιλεκάκι\nΚαι σταυροπόδι στάζεις τις πενιές\nΠροπάντων η παράδοση\nστραβά το καβουράκι\nΚαι μόρτικα τη βγαίνεις στις μικρές τις μάγκισσες\nΣε μεθάει το παράπονο\nΚαι με πρήζεις με νάιλον ντέφια\nΜε σκεπάζεις με σάβανο\nΚαι τη νύχτα μου σπας\nμε ψόφια κέφια\nΑγόρασες και τον λουλά\nαπ' το Μοναστηράκι\nΟ Μάρκος θα σου τράβαγε τ' αυτί\nΚαι τώρα που μας έγινες\nΔε ρίχνεις και σε μας τη συνταγή τη πονηρή\nΚάποιο βράδυ μες στη σχολή\nΕίπες είμαι γιάνκης ατζέντης\nΤα 'κανες κάτω απ' τη προτομή\nΚαι ακόμα περνιέσαι λεβέντης\nΌσο για το Στρατηγό Μάους, προτείνω να μαζέψουμε υπογραφές να τον κάνουμε πλανητάρχη, του παει...\nΚαι να του αφιερώσουμε δυο λογάκια, πάλι του Παύλου:\nγια να μην ξεχνιόμαστε, δηλαδή....\n#4 Δημοσίευση από issipap » 28 Φεβ 2008 11:38 am\nissipap έγραψε: Αυτοί μας κάνανε να χρειαζόμαστε όλοι ψυχοτρόπα για να ξενταλκαδιάσουμε!\nεννοώ βεβαίως λέγοντας "αυτοί" το Μίκη Μάους, το Χορχο Γαργάλα και τους ομοίους τους, και όχι τον ταύρο-δαμάλα και τον ασπονδο ταυρούλη, όπως αφήνει να εννοηθει η κακή μου σύνταξη!\nπρος αποφυγήν παρεξηγήσεως, λέω...\n#5 Δημοσίευση από Dreamlander » 28 Φεβ 2008 12:55 pm\nissipap έγραψε: ...Τώρα για τα Μέγαρα, να θυμίσω λίγους στίχους τιμητικούς του Παύλου Σιδηρόπουλου\nΜου θρονιάστηκες ...\nΙσίδωρε επέτρεψε μου μία διόρθωση. Το τραγούδι "Νάυλον ντέφια, ψόφια κέφια", στου οποίου τους στίχους αναφέρεσαι χτυπήθηκε σε δίσκο το 1982, εποχή κατά την οποίαν ο αείμνηστος Παύλος Σιδηρόπουλος είχε ήδη διακόψει για ιδεολογικοπολιτικούς λόγους την συνεργασία του με τους Σπυριδούλα. Από μία μίνι έρευνα που έκανα, οι στίχοι αποδίδονται σε όλο το συγκρότημα των αδελφών Σπυρόπουλου. Όποιος ξέρει κάτι παραπάνω...\n#6 Δημοσίευση από NIKOS_THESSALONIKH » 28 Φεβ 2008 01:11 pm\n25η Μαρτίου, στο σπίτι! Λέει η γυναίκα του:\n"Γιώργο, άσε το ποίημα, θα το πει το παιδί!"\nΕγγραφή: 23 Ιουν 2005 11:15 am\n#7 Δημοσίευση από Νικόλας » 28 Φεβ 2008 01:12 pm\nΕίναι Τραγούδι Του Παύλου Βακατάση Αν Θυμάμαι Καλά Το Όνομα\nΚαι Βγήκε Στην Δισκογραφία Με Τους Σπυριδούλα.\nΔεν Πα Να Μας Χτυπάν Με Όλμους Και Κανόνια...


Κατασκευή Ιστοσελίδων - Σχεδιασμός Website | ACM Digital\nΣτην ACM Digital πιστεύουμε πως όλες οι επιχειρήσεις και οι επαγγελματίες χρειάζονται σήμερα μια σωστά σχεδιασμένη ιστοσελίδα που επιτρέπει την εύκολη, γρήγορη και οικονομική παρουσίαση των προϊόντων ή των υπηρεσιών τους. Για αυτόν το λόγο, κατασκευάζουμε ιστοσελίδες με έμφαση στη λειτουργικότητα, το design και το SEO, με λύσεις που βασίζονται στις ειδικές ανάγκες κάθε πελάτη. Επιπλέον, υπάρχει η δυνατότητα κατασκευής ηλεκτρονικού καταστήματος (e-shop) με σχεδιασμό αντίστοιχο της ιστοσελίδας σας.\nΤαυτόχρονα, στη σημερινή mobile-first εποχή, φροντίζουμε όλες οι σελίδες που κατασκευάζουμε να λειτουργούν άριστα σε κάθε τύπου φορητή συσκευή, όπως κινητά, tablet, phablet, ώστε η σελίδα να είναι αφενός φιλική προς τους mobile χρήστες και αφετέρου να είναι μικρός ο χρόνος φόρτωσης.\nΤέλος, παρέχουμε συνοδευτικές υπηρεσίες που βοηθούν στην προώθηση τόσο της ιστοσελίδας σας όσο και της επιχειρηματικής σας δραστηριότητας γενικότερα, όπως διαφήμιση σε Google AdWords καθώς και στα Social Media, τις οποίες προσφέρουμε σε πακέτα μαζί με την υπηρεσία κατασκευής ιστοσελίδας.\nΕπικοινωνήστε τώρα μαζί μας για να συζητήσετε τις ανάγκες σας με έναν εξειδικευμένο συνεργάτη μας.\nΦόρμα Προσφοράς Επικοινωνία\nΕίστε επαγγελματίας και θέλετε μια απλά αλλά εντυπωσιακή ιστοσελίδα για να παρουσιάσετε τις υπηρεσίες σας; Αυτή είναι η επιλογή για εσάς και συνοδεύεται από το δικό σας e-mail!\nΈχετε κατάστημα και θέλετε να παρουσιάσετε τα προϊόντα σας στο διαδίκτυο; Εκτός από σελίδες παρουσίασης της εταιρείας σας, σας παρέχουμε ένα δυναμικό website με δυνατότητα προσθήκης προϊόντων και φωτογραφιών.\nΚατασκευή ιστοσελίδων για επιχειρήσεις που θέλουν μια δυναμική παρουσία στο διαδίκτυο. Ειδικός σχεδιασμός της σελίδας ανάλογα με τον κλάδο και τις συγκεκριμένες ανάγκες της επιχείρησης.\nΕίστε επαγγελματίας και θέλετε μια απλή αλλά εντυπωσιακή ιστοσελίδα για να παρουσιάσετε τις υπηρεσίες σας; Αυτή είναι η επιλογή για εσάς και συνοδεύεται από το δικό σας e-mail!\nΚατασκευή ιστοσελίδας για ξενοδοχεία ή ενοικιαζόμενα δωμάτια με παρουσίαση των εγκαταστάσεων και διασύνδεση με online συστήματα διαχείρισης κρατήσεων και υπηρεσίες κράτησης δωματίων.\nΜε εμπειρία πολλών ετών στο σχεδιασμό και την κατασκευή ιστοσελίδων, το προσωπικό μας αναλαμβάνει να υλοποιήσει το όνειρο που έχετε για την επιχείρησή σας, λαμβάνοντας πάντα υπόψη τις ανάγκες και τις προδιαγραφές σας.\nΓνωρίζουμε πολύ καλά πως, εκτός από το αισθητικό αποτέλεσμα, πολύ σημαντικός παράγοντας στην επιτυχία μιας ιστοσελίδας είναι και η λειτουργικότητά της, δηλαδή η πλοήγηση να είναι εύκολη και πρακτική για όλους τους χρήστες.\nΑφότου εξετάσουμε τις ανάγκες σας, θα σας προτείνουμε μια λύση κατασκευής ιστοσελίδων ειδικά σχεδιασμένη για εσάς, ώστε να περιλαμβάνει όλα τα χαρακτηριστικά που χρειάζεστε, εντός του προϋπολογισμού σας.\nΌλες οι ιστοσελίδες που κατασκευάζουμε διαθέτουν τα παρακάτω χαρακτηριστικά:\nΣτην ACM Digital σχεδιάζουμε responsive ιστοσελίδες και πριν την παράδοση στον πελάτη πραγματοποιούμε ενδελεχείς ελέγχους σε όλα τα δημοφιλή μεγέθη οθόνης ώστε να επιβεβαιώσουμε πως όλοι οι επισκέπτες θα έχουν μια όμορφη εμπειρία χωρίς περιορισμό στο υποστηριζόμενο μέγεθος και είδος οθόνης.\nΌλες οι ιστοσελίδες που κατασκευάζει το γραφείο μας είναι βελτιστοποιημένες ώστε να είναι πιο εύκολη η αναρρίχησή τους στα αποτελέσματα των μηχανών αναζήτησης. Ανάλογα με τις ανάγκες σας και το πακέτο που θα διαλέξετε, θα προβούμε και στις αντίστοιχες βελτιστοποιήσεις ώστε η σελίδα σας να εμφανίζεται σε όσο το δυνατόν μεγαλύτερο κοινό.\nΈνας από τους σημαντικότερους παράγοντες που λαμβάνει υπόψη η Google για την κατάταξη των ιστοσελίδων στα οργανικά αποτελέσματα είναι η ταχύτητα με την οποία ολοκληρώνεται η φόρτωση της στις διάφορες συσκευές.\nΣτην ACM Digital χρησιμοποιούμε ειδικά εργαλεία βελτιστοποίησης τα οποία, σε συνδυασμό με τους γρήγορους server μας, οδηγούν στην κατάταξη των ιστοσελίδων που κατασκευάζουμε στην κορυφή των ταχύτερων παγκοσμίως.\nΤα πακέτα κατασκευής ιστοσελίδων μας περιλαμβάνουν τη δωρεάν φιλοξενία της ιστοσελίδας σας για διάστημα ενός έτους. Η φιλοξενία γίνεται σε γρήγορους, τελευταίας γενιάς server της εταιρείας μας.\nΈχετε τη δυνατότητα, με επιπλέον χρέωση, να ανανεώσετε το πακέτο φιλοξενίας σας μετά τη λήξη του πρώτου έτους.\nΜπορείτε να επιλέξετε από μια μεγάλη ποικιλία διαθέσιμων templates μοντέρνου σχεδιασμού ανάλογα με την κατηγορία της ιστοσελίδας που θέλετε να κατασκευάσουμε για εσάς.\nAριθμός σελίδων: 5\nAριθμός γλωσσών: 1\nΧώρος στο δίσκο: 100ΜΒ\nAριθμός σελίδων: 15\nAριθμός γλωσσών: 2\nΧώρος στο δίσκο: 250ΜΒ\nAριθμός σελίδων: 50\nAριθμός γλωσσών: 5\nAριθμός σελίδων: ∞\nAριθμός γλωσσών: ∞\nΧώρος στο δίσκο: 5GΒ\nΧρησιμοποιήστε τώρα την ειδική φόρμα προσφοράς κατασκευής ιστοσελίδας ώστε να περιγράψετε τις ανάγκες σας για να επικοινωνήσει άμεσα μαζί σας ένα εξειδικευμένος συνεργάτης μας.


ΚΑΜΑΡΑ : Η επίσκεψη του τούρκου ναύαρχου στη Μάνη\nΗ επίσκεψη του τούρκου ναύαρχου στη Μάνη\nΉταν καλοκαίρι του 1680 μ.Χ. στο Οίτυλο της αδούλωτης Μάνης.\nΔυο παλικάρια ανηφόρισαν στον πύργο κι έφεραν μαντάτο στην καπετάνισσα, από τον Τούρκο ναύαρχο του Οθωμανικού στόλου.\nΘα επισκεπτότανε λέει το καπετανάτο και ζήταγε από την καπετάνισσα να κρατηθούν τα όπλα, γιατί σκοπό δεν είχε να ‘ρθει για πόλεμο μα για να δει τον τόπο.\n-Τι είναι τούτο πάλι? - αναρωτιέται η γριά καπετάνισσα, που είκοσι χρόνια τώρα η μαυροφορεμένη διαφεντεύει τον τόπο της, από τότε που ο άντρας της ο καπετάνιος σκοτώθηκε στον πόλεμο με τους Τούρκους. Ήξερε πως τούτος ο ξακουστός Αγαρηνός διαφεντεύει τη θάλασσα και η φήμη του και τα κατορθώματά του είχαν φτάσει πολλές φορές με χαμπέρια στο καπετανάτο.\nΈδωσε εντολή να παραταχθούν τα παλικάρια από ψηλά έως κάτω στη θάλασσα, τη μέρα που ξεπρόβαλε στ' ανοιχτά ο τρομερός στόλος των Οθωμανών.\nΟ στόλος κράτησε στ' ανοιχτά και μια βάρκα με λίγους Αγαρηνούς φάνηκε να πλησιάζει. Μπροστά κι ολόρθος στη μαύρη πλουμιστή στολή κι άσκεπος με ολόμακρα μαλλιά που ανέμιζαν στο αγέρι, ξεχώριζε ο νέος ναύαρχος του οθωμανικού που είχε γίνει φόβος και τρόμος των θαλασσών εκείνο τον καιρό.\n-Τι να θέλει το σκυλί? - αναρωτιόταν όλοι με τα όπλα έτοιμα, μένοντας να χαζεύουν θαρρείς την αποκοτιά που δεν είχαν ξαναδεί από άπιστο.\nΈφτασε στην ακτή και πριν διαβούν οι υπασπιστές του, πριν καν να χαιρετήσει η ντόπια φρουρά τυπικά, αυτός μόνος άρχισε ν΄ανηφορίζει με δρασκελιές το βράχο προς την κορφή στον πύργο, που στη μικρή βεράντα του φαινότανε όρθια η μαυροφορεμένη καπετάνισσα.\nΈδειχνε πέρφανο σκαρί με δρασκελιά αϊτού στο βράχο και τα παλικάρια σάστισαν πιότερο, αφήνοντας να χαμηλώσουν πιότερο τα όπλα, την ώρα που σαν σίμωνε στην καπετάνισσα ένα σκίρτημα σα μαχαιριά της έσκισε τα στήθια.\nΈφτασε γρήγορα στον πύργο και στο κεφαλόσκαλο κοντοστάθηκε. Μα χωρίς να γυρίσει να κοιτάξει τη γριά καπετάνισσα, χωρίς να πει κουβέντα, για λίγη ώρα το μάτι του το γερακίσιο σάρωνε το πέτρινο πύργο σα να 'ψαχνε κάτι τις.\nΗ καπετάνισσα αμίλητη κι αυτή μαρμαρωμένη, άκουγε το δυνατό χτύπο της καρδιάς της νιώθοντας τον αγέρα του ξένου παλικαριού που... Δεν μπορεί έλεγε μέσα της, βόηθα Παναγιά τα λογικά σαλεύουν…\nΑπότομα ο ξένος μουσαφίρης δρασκελίζει τη βεράντα προς μια μικρή χαμόπορτα κι ανοίγοντάς τη μπαίνει μέσα, έτσι μόνος και πέρφανος όπως ήρθε.\nΗ γρια καπετάνισσα δεν ακολούθησε, δε μπορούσε πια, μα έμεινε με ματιά καρφωμένη στην άβυσσο της θάλασσας να παλεύει με την αγωνία της, πασχίζοντας να πείσει την καρδιά πως δε μπορεί όσο κι αν μοιάζει στη θωριά... Δε μπορεί, γιατί ο γιος της ο μικρός χάθηκε τότε στο χαλασμό που χάθηκε κι ο καπετάνιος της...\nΞεπρόβαλε ο ναύαρχος και πάλι. Κοντοστάθηκε για λίγο δίπλα στη γριά καπετάνισσα χωρίς και πάλι να μιλήσει. Χωρίς και πάλι να σηκώσει τη ματιά του πάνω της, όσο κι αν το ‘θελε θαρρείς δε μπόργιε...\nΚι έτσι όπως ήρθε το θεριό άρχισε και πάλι να κατηφορίζει πιο βιαστικά τώρα το βράχο, μέχρι που γύρισε στις γαλέρες κι άρχισε να χάνεται στον ορίζοντα.\nΏρα που φάνηκε αιώνας δε μπόρεσε να βγει η κραυγή της μάνας καπετάνισσας που τη σφράγιζε η περηφάνεια και τότε μόνο κύλησε καυτό το δάκρυ στο λιοψημένο πρόσωπό της νικώντας την περφάνεια της. Και ήξερε, το 'νιωθε, πως την ίδια ώρα τώρα αυτός ο τρομερός κι αγέλαστος Αγαρηνός θα 'χε πνιγεί στο κλάμα στην αρμάδα του.\nΤούτος ο τρομερός κι ωριόπλουμος ξένος, ο Αγαρηνός ναύαρχος ήταν ο γιός της, ο μικρός λεβέντης της που χάθηκε είκοσι χρόνια πριν στο χαλασμό και τη μάχη...\nΡίζα καπετανέικια, που μετέφερε στην τουρκιά τη λεβεντιά και το καπετανιλίκι το μανιάτικο, μα κράταγε Τάμα και φυλαχτό να προσκυνήσει τον τόπο που θολά κι αχνά θυμόταν σα μικρό παιδί, σε κείνη την μικρή πορτούλα του πύργου...\nΣφούγγισε βιαστικά το δάκρυ η καπετάνισσα πριν να ανέβει η φρουρά και κράτησε σφαλισμένο το μυστικό στα ρωτήματα των παλικαριών της, παρακαλώντας την Παναγιά να μη την φέρει ποτέ σε πόλεμο με τούτη την τουρκιά του στόλου. Μα να σώσει Μεγαλόχαρη να δει τον τρομερό ναύαρχο να ξεπροβάλλει και πάλι στην ακτή χωρίς τούρκικα πλουμιά, ζητώντας το καπετανάτο της γενιάς του...\nΓ εις την Μ\nΣυστημική Εντροπία και Επανάσταση του Αυτονόητου\nΚβαντικό άλμα - Συνείδηση και ψυχή\n2013 Μηνύματα και Sms και Mms


KEO SPRINT LOOK - Πεταλια - Ανταλλακτικα Kassimatis Cycling\nKEO SPRINT LOOK\nΤο LOOK Sprint , άμεσα ανταγωνιστικό του Shimano R540, διακρίνεται για την εξαιρετική στιβαρότητα και αντοχή του καθώς διαθέτει μεταλλική (stainless steel) επιφάνεια επαφής ΚΑΙ άξονα με βάρος μικρότερο 10% από αυτό αντίστοιχο Shimano.\nΠροτείνεται για βαρύτερους αναβάτες δρόμου ή για προπόνηση πίστας. Διαθέτει ρυθμιστή ένταση συγκράτησης του παπουτσιού. Βάρος 282γρ το σετ. Τιμή λιανικής 63 ευρώ


Ειδικότερα, το «μνημόνιο κατανόησης» μεταξύ των δύο ΑΕΙ έχει καταρτιστεί και πίσω από αυτό βρίσκονται δύο Eλληνες. Εκ μέρους του Γέιλ είναι ο Βασίλης Βασιλείου, καθηγητής Επιδημιολογίας και πρόεδρος του Τμήματος Περιβαλλοντικών Επιστημών Υγείας στο ίδρυμα, η συμβολή του οποίου καταδεικνύει την αξία που μπορεί να αποκτήσει η παρουσία Ελλήνων επιστημόνων στο εξωτερικό. Από την πλευρά του ΕΚΠΑ είναι ο καθηγητής Αναλυτικής Χημείας Νικόλαος Θωμαΐδης. Εξηγώντας πτυχές της συνεργασίας στην «Κ» ο κ. Θωμαΐδης ανέφερε ότι θα σχεδιασθούν δύο κοινά προγράμματα σπουδών. Το πρώτο θα είναι σε προπτυχιακό επίπεδο, με αντικείμενο την περιβαλλοντική επιστήμη και τη δημόσια υγεία, και το δεύτερο σε μεταπτυχιακό επίπεδο, με αντικείμενο την περιβαλλοντική υγεία. Τα προγράμματα θα προσφέρουν στους φοιτητές τους διπλό πτυχίο (από Γέιλ και ΕΚΠΑ), θα είναι ξενόγλωσσα και θα περιλαμβάνουν δίδακτρα. Στόχος είναι η προσέλκυση ξένων φοιτητών από όλο τον κόσμο. Η έναρξη προβλέπεται να γίνει κατά το ακαδημαϊκό έτος 2022-23. Θα οργανώνονται, επίσης, θερινά τμήματα, σεμινάρια και διαλέξεις που αφορούν τις περιβαλλοντικές σπουδές υγείας.\nΣημαντική είναι η επίδραση της συνεργασίας Γέιλ – ΕΚΠΑ πέραν των «συνόρων»των δύο ιδρυμάτων. Συγκεκριμένα, από τους πανεπιστημιακούς των δύο πλευρών θα επιδιωχθεί η καθιέρωση διεθνούς συνεργασίας στους τομείς περιβαλλοντικών επιστημών και δημόσιας υγείας. Αυτό θα επεκτείνει τις υπάρχουσες συνεργασίες που έχουν αναπτύξει τα δύο ΑΕΙ σε αυτούς τους ερευνητικούς τομείς με πολλά εθνικά και διεθνή πανεπιστήμια και τα ελληνικά υπουργεία Παιδείας, Ερευνας Καινοτομίας, Περιβάλλοντος και Γεωργίας και Τροφίμων, καθώς και μεγάλες διεθνείς και εθνικές εταιρείες που εργάζονται επί των περιβαλλοντικών επιστημών και της δημόσιας υγείας.Το Κέντρο θα έχει και ερευνητικές και εκπαιδευτικές δραστηριότητες που θα περιλαμβάνουν ερευνητικές πρωτοβουλίες και προγράμματα στον τομέα περιβαλλοντικών επιστημών και δημόσιας υγείας. Επίσης, θα γίνονται ανταλλαγές φοιτητών τελειόφοιτων και μεταπτυχιακού επιπέδου, συμπεριλαμβάνοντας την ενασχόληση με διατριβή και μεταπτυχιακή έρευνα. Ταυτόχρονα θα επιδιωχθεί «η ανάπτυξη νέων διδακτικών τμημάτων στους συγκεκριμένους τομείς περιβαλλοντικής υγείας, επιδημιολογίας, επιστήμης της έκθεσης, αναλυτικής χημείας και προηγμένης αναλυτικής» όπως αναφέρεται στο κείμενο της συμφωνίας των δύο ΑΕΙ.